Ada peluang di sebalik krisis

Krisis pastinya akan menimbulkan kekacauan dan kerisauan. Ia sering membuatkan kita tidak selesa kerana krisis pasti mengganggu aturan kebiasaan kehidupan kita, bahkan juga mengganggu keperluan asasi kita.

Itulah yang berlaku pada waktu ini di negara kita. Krisis kesihatan yang berpunca daripada wabak Covid-19 benar-benar telah mengubah situasi kita.

Jika dahulu, setiap kali diumumkan data-data terkini kes semasa, kita melihat ia hanyalah angka dalam pengumuman Ketua Pengarah Kesihatan. Tapi kini, angka itu mula berubah menjadi nama yang kita kenali. Bahkan ada nama itu dalam kalangan insan yang dekat dengan kita.

Krisis ini bahkan menjadi lebih berat apabila kita sedari bahawa kita sedang berdepan dengan permasalahan yang bersifat multidimensi.

Lebih meluluhkan hati apabila mereka yang berada di posisi utama untuk mengawal dan menguruskan krisis ini masih bertelagah dan tidak benar-benar serius untuk mengerjakan tanggungjawab mereka.

Politik negara masih menemui jalan buntu, ekonomi negara masih tidak memberikan petanda yang baik, juga permasalahan sosial semakin ketara buruknya.

Krisis benar-benar mengubah situasi kita. Hingga ke satu tahap, ia seperti satu fasa yang entah masih ada harapan atau tidak untuk kita lepasi.

Namun kata Anis Matta, “Krisis adalah takdir bangsa.” Krisis pada asasnya adalah situasi yang pasti akan dilalui oleh mana-mana negara bangsa dalam proses untuk mematangkan dan menambah baik lagi keadaan.

Kenapa? Kerana krisis itu hakikatnya hadir kerana kegagalan kita menemukan titik buta yang ada pada sistem dan budaya kita. Ketika tiba masanya, krisis akan timbul dan meletus, lalu mendedahkan masalah yang selama ini dipendam dan diperam di sebalik kelompongan yang ada.

Ia secara langsung akan menyentak kita daripada sikap acuh tidak acuh dan ketidakpedulian kita dengan simptom-simptom yang dampak daripada masalah ini.

Bukankah kerana krisis pada hari ini menyedarkan kita bahawa kita mesti memilih pemimpin yang benar-benar berkredibiliti dan berkelayakan, bukan pakai tangkap muat, apatah lagi menggunakan ‘scheme of things’ untuk kekal berkuasa?

Kita sedar bahawa kepimpinan bukan lagi tentang kuantiti, tetapi kualiti. Itulah yang dapat kita pelajari daripada saiz kabinet kerajaan Perikatan Nasional yang sungguh besar, namun kualitinya tidak mampu menandingi kesan besar daripada wabak Covid-19.

Bukankah kerana krisis pada hari ini menyedarkan kita bahawa penyalahgunaan kuasa dan ketidakadilan dalam menentukan hukuman itu benar-benar wujud?

Rakyat sudah berani mewujudkan bandingan bentuk hukuman yang dikenakan kepada rakyat marhaen dengan rakyat ‘kayangan’. Hal yang sama kepada mereka yang berkuasa.

Rakyat sedar bahawa setiap wakil rakyat itu jika melanggar apa-apa undang-undang mesti dipertanggungjawabkan, tidak boleh semudah itu dilepaskan.

Maka, ketika ada yang melanggar, bertebaranlah segala bukti gambar kesalahan itu di media sosial hingga memberi tekanan kepada wakil rakyat bahawa mereka tidak boleh sewenangnya mempersenda undang-undang yang ditetapkan.

Bukankah kerana krisis pada hari ini semakin dampak kesenjangan dan kelompongan yang ada pada sistem semasa? Sebagai contoh dalam ruang politik kepartian, kerana disebabkan tiada apa-apa akta yang menghalang wakil rakyat daripada lompat parti, ia telah menyebabkan negara berdepan krisis politik yang masih tiada penghujungnya.

Hal yang sama dalam pendidikan. Kegagalan menguruskan projek-projek yang berkaitan dengan pendidikan seperti infrastruktur sekolah, capaian Internet dan peranti dengan penuh akauntabiliti, telah memburukkan lagi situasi keciciran murid di negara kita.

Juga wujud kesenjangan perlindungan sosial (social net) seperti Employees Provident Fund (EPC) dan Social Security Organisation (SOCSO) khususnya mereka yang bekerja di sektor ekonomi gig dan bekerja sendiri.

Maka, krisis adalah fasa terbaik untuk merevolusikan dengan drastik budaya dan sistem yang sedia ada kepada yang lebih baik serta mampu menampung masalah semasa. Krisis akan memaksa kita untuk berubah. Jika kita tidak berubah, maka kita akan diubah atau terus ditinggalkan oleh perubahan.

Krisis sewajarnya menjadikan kita lebih rendah diri dan bersikap empati dalam mencermati simptom-simptom masalah yang wujud. Hanya dengan sikap rendah diri akan membuatkan kita bersedia mengakui sesuatu masalah itu sebagai masalah yang perlu dirawati.

Jika kita bersikap sombong, kita akan sengaja membutakan mata dan memekakkan telinga terhadap masalah yang sedang dampak dan menjerit kepada kita.

Hal yang sama jika kita tiada empati. Kita akan cepat menghakimi dengan prasangka berbanding mencuba untuk memahami dengan jujur. Kesannya, kita tidak akan menemukan punca masalah yang sebenarnya perlu dibaiki.

Krisis yang dihadapi memang benar telah meranapkan sebahagian cita-cita dan impian kita. Tapi, pada setiap krisis yang berlaku, sentiasa ada ganti yang lebih baik buat kita.

Utamanya, teruslah berani untuk menyatakan masalah yang dampak, merevolusikan sikap masyarakat kita serta berusaha sekuatnya untuk menambah baik keadaan.

Suatu hari nanti, krisis ini akan dibalik menjadi rahmat buat kita.

Mohd Hafiz Abd Hamid
Ketua IKRAM Muda
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Krisis migran di sempadan Belarus: EU awasi 20 negara

Beratus-ratus migran terutamanya dari Timur Tengah dan Afrika di Belarus yang cuba memasuki Poland pada Isnin disekat dan mencetuskan pertikaian dengan pasukan keselamatan negara itu.

Percubaan ini dikatakan sebagai usaha memasuki negara-negara Kesatuan Eropah (EU) melalui Belarus. Ekoran daripada itu, Lithuania semalam turut mengisytiharkan darurat di wilayah sempadannya dengan Belarus selama sebulan.

Iraq pula telah memperuntukkan perbelanjaan untuk membawa pulang rakyatnya yang terkandas di Belarus dan di tempat lain.

Manakala EU memantau keadaan di Rusia, Arab, Afrika, Eropah, Asia dan negara Latin untuk menilai pelanggaran yang menyumbang kepada krisis pelarian di sempadan dengan Belarus.

Brussels mengumumkan pada Selasa bahawa ia telah meletakkan 20 negara termasuk Rusia di bawah pengawasan kerana disyaki terlibat dengan kehadiran pendatang ke Belarus, sebagaimana yang dilaporkan oleh EU.

EU mengambil langkah terhadap 13 negara daripada penerbangan yang membawa pendatang ke Belarus dilancarkan dan menyifatkan penerbangan ini sebagai eksploitasi.

Ketika ditanya semasa sidang akhbar mengenai tuduhan Moscow terlibat dalam sindiket pendatang tersebut, jurucakap Menteri Luar Kesatuan Eropah, Josep Borrell berkata:

“Rusia adalah antara negara yang memerhatikan keadaan dengan penuh minat. Ia berada dalam lingkungan radar pemerhatian dan kami sedang menilai maklumat yang diterima mengenai penerbangan yang berasal dari Rusia dan tentang kemungkinan penglibatan Rusia dalam situasi ini.”

Selama berminggu-minggu, orang Eropah menuduh Presiden Belarus, Alexander Lukashenko mencetuskan krisis dengan memberikan visa kepada pendatang yang terkandas di sempadan Lithuania, Latvia dan Poland serta mendorong mereka untuk cuba memasuki negara-negara EU.

Ia dikatakan sebagai tindak balas kepada sekatan yang dikenakan oleh Brussels ke atas negara itu berikutan tindakan keras terhadap perbezaan pendapat pada tahun 2020.

Kesatuan Eropah mengumumkan sedang memantau keadaan di Rusia dan di 19 negara lain: Afrika Selatan, Algeria, Azerbaijan, Ivory Coast, India, Iran, Kazakhstan, Libya, Maghribi, Nigeria, Uzbekistan, Qatar, Senegal, Somalia, Sri Lanka, Syria, Tunisia, Venezuela dan Yaman.

Ia juga memberikan perhatian khusus kepada kekerapan penerbangan yang berasal dari negara-negara ini dan kadar penumpang mereka.

“Sebaliknya, Brussels menghubungi 13 negara di mana ia mengesan pelanggaran, dan penerbangan dari mana ia berlepas menyumbang kepada eksploitasi pendatang,” menurut Stano.

Langkah-langkah ini bertujuan untuk menghalang rakyat dari 13 negara tersebut daripada pergi ke Belarus untuk memasuki negara-negara EU.

Negara-negara tersebut ialah Cameroon, Congo, Republik Demokratik Congo, Mesir, UAE, Iraq, Jordan, Georgia, Guinea, Lubnan, Pakistan dan Turki.

Jurucakap itu menegaskan bahawa rejim Alexander Lukashenko menarik pendatang ini terutamanya melalui konsulat dan kedutaan negaranya dengan memberikan mereka visa dan mengatur proses pengangkutan mereka ke sempadan negara-negara EU.

Naib Presiden Suruhanjaya Eropah, Margaritis Schinas dijadualkan melawat beberapa negara ini dalam beberapa hari akan datang untuk memaklumkan mereka tentang Minsk (ibu negara Belarus).

EU berharap untuk menerima pakai sekatan baharu terhadap Minsk. Presiden Suruhanjaya Eropah, Ursula von der Leyen menyatakan bahawa EU juga sedang mengkaji cara untuk mengenakan sekatan ke atas syarikat penerbangan yang terlibat dalam mengangkut pendatang ini ke Belarus.

Berikutan itu pada Selasa, kerajaan Iraq memperuntukkan USD200,000 kepada Kementerian Luar Negeri untuk menyokong kepulangan rakyat Iraq yang terkandas di Belarus, Lithuania dan Poland.

Kenyataan kerajaan Iraq menyatakan bahawa dalam sesi biasa yang diketuai oleh Al-Kazemi memutuskan untuk memberi kuasa kepada Kementerian Kewangan untuk memperuntukkan sejumlah USD200,000 kepada Kementerian Luar Negeri daripada rizab kecemasan untuk fiskal semasa untuk dibelanjakan bagi rakyat Iraq yang terkandas di Belarus, Lithuania dan Poland serta secara sukarela mengembalikan mereka ke Iraq.

Kerajaan Iraq telah memutuskan beberapa bulan lalu untuk menghentikan penerbangan ke Belarus sebagai sebahagian daripada usaha untuk mengehadkan eksploitasi rakyat Iraq dalam operasi penyeludupan ke negara-negara Eropah.

Ia juga memperuntukkan penerbangan melalui Iraqi Airways secara sukarela untuk mengangkut rakyat Iraq yang terkandas di sempadan Belarus dan mengembalikan mereka ke negara asalnya.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tawaran terburuk abad ini

Pelan ini sepatutnya menjadi tawaran terburuk abad ini kerana ia berat sebelah, menguntungkan negara haram Israel dan dibuat tanpa persetujuan dan kehadiran seorang pun wakil Palestin.

Apa lagi yang boleh diharapkan daripada Amerika Syarikat (AS) yang jelas menjadi sekutu rapat Israel? Mengumumkan pelan damai untuk Palestin-Israel tetapi yang datang hanya Benjamin Netanyahu.

Ini adalah isyarat bahawa Palestin dan rakyatnya telah dikesampingkan dalam pelan ‘damai’ tersebut, mereka tidak diiktiraf dan tidak dipandang walau sebelah mata. Elok dibakulsampahkan sahaja pelan ini!

Apakah kandungan pelan yang ‘mendamaikan’ negara haram Israel ini? Berdasarkan kajian Al-Zaytouna Centre for Studies & Consultations, antara isi penting dokumen berkaitan negara Palestin yang dicadangkan ialah:

1. Tebing Barat dan Gaza tanpa kawalan tentera kerajaaan (Palestin) sepenuhnya termasuklah tentera Hamas, Jihad Islami dan lain-lain.

2. Ibu negara Palestin akan diletakkan di pinggir bandar bersebelahan dengan Baitulmaqdis Timur, tempat di mana kedutaan AS dibuka, manakala Baitulmaqdis kekal sebagai ibu negara Israel sepenuhnya.

3. Penempatan (haram) rakyat Israel di Tebing Barat diserahkan kepada Israel.

4. Sempadan 1967 tidak akan dikembalikan, mengekalkan sempadan negara Palestin yang tidak ditentukan selama empat tahun semasa proses penubuhan dan pembinaan penempatan (haram) Israel dibekukan dengan beberapa syarat antaranya:

5. Israel tidak akan berundur dari sebarang penempatan (haram), dan kawasan Israel yang terletak dalam wilayah Palestin yang ditentukan akan menjadi sebahagian daripada Israel dan dihubungkan dengan sistem pengangkutan yang efektif. Penduduk Palestin di kawasan Israel akan mempunyai laluan akses yang menyambungkannya ke wilayah PA.

6. Kawasan Lembah Jordan akan berada di bawah kedaulatan Israel. Perusahaan pertanian yang dimiliki atau dikawal oleh rakyat Palestin akan diteruskan tanpa gangguan atau diskriminasi melalui lesen atau pajakan yang sesuai yang diberikan oleh Israel.

7. Israel akan mengekalkan kedaulatan ke atas perairan wilayah Gaza.

8. Komuniti Segitiga (Kafr Qara, Ar’ara, Baqa al-Gharbiyye, Umm al-Fahm, …) akan menjadi sebahagian daripada negara Palestin, dan pertukaran tanah ini akan menyediakan negara Palestin dengan tanah yang boleh dibandingkan dengan saiz wilayah Tebing Barat dan Gaza sebelum 1967.

9. Sempadan negara Palestin akan sentiasa dipantau oleh Israel, dan AS akan mengiktiraf kedaulatan Israel atas tanah yang diduduki (Lembah Jordan dan kawasan penempatan (haram) di Tebing Barat, yang diulangi oleh Netanyahu dalam kenyataan bersama).

Jika tiada tentera Palestin, wilayah Tebing Barat dan Gaza pasti akan pupus kerana tidak dapat dipertahankan seterusnya Israel akan menjajah dan menguasai sepenuhnya wilayah-wilayah itu dengan mudah.

Mengiktiraf Baitulmaqdis sebagai ibu negara Israel, Israel sebagai ‘negara Yahudi’ dan tidak kembali ke sempadan sebelum 1967 sudah cukup untuk membuktikan bahawa ini bukanlah pelan damai. Ini adalah pelan untuk menghuru-harakan lagi rantau Asia Barat yang sememangnya sentiasa bergolak itu.

Tidak berundur daripada penempatan haram, kawasan Lembah Jordan di bawah kekuasaan Israel, perairan Gaza di bawah Israel, pertukaran tanah ke Komuniti Segitiga dan lain-lain merupakan satu pengkhianatan dan perlanggaran undang-undang antarabangsa yang jelas oleh AS dan Israel.

Tiada apa-apa perubahan yang signifikan dalam dokumen ‘Peace To Prosperity: A Vision to Improve the Lives of the Palestinian and Israeli People’ kononnya untuk meningkatkan kehidupan rakyat Palestin namun hakikatnya hanya untuk mengukuh dan mengekalkan kedudukan negara haram Israel.

Pelan ‘damai’ 181 muka surat ini seolah-olah satu pengumuman bahawa AS akan sentiasa menyebelahi Israel dan menganiayai Palestin dalam apa jua keadaan walaupun negara haram itu sudah puluhan kali melanggar arahan dan ketetapan PBB sejak 1967.

Walaupun sudah diketahui dan menampakkan usaha dipertikaikan daripada sudut keberkesanan, PBB perlu mengadakan mesyuarat tergempar atau memanggil Majlis Keselamatan untuk meluluskan resolusi mengecam pelan tidak masuk akal ini.

Selain itu, Pertubuhan Kerjasama Islam (OIC), Liga Arab, Gerakan Negara-negara Berkecuali (NAM), persidangan dan forum-forum antarabangsa yang lain perlu bermesyuarat dan membuat pengisytiharan menolak pelan ini.

Persidangan antarabangsa The Third Conference of the League of Parliamentarians for al-Quds (LP4Q) yang akan berlangsung di Malaysia pada 8 dan 9 Februari ini sudah tentu menjadi platform penting bagi ahli-ahli Parlimen dari seluruh dunia untuk menghantar mesej yang jelas agar pelan jijik yang mahu melupuskan hak rakyat Palestin ini digagalkan.

Pertubuhan-pertubuhan masyarakat sivil dan masyarakat antarabangsa juga seharusnya menyatakan kebimbangan mereka terhadap nasib rakyat Palestin dan perlu mendesak AS agar menghormati hak rakyat Palestin daripada terus dicabuli oleh rejim Zionis Israel.

Semua pihak perlu memainkan peranan mereka mengikut kapasiti masing-masing untuk menggagalkan pelan yang hanya menguntungkan Israel sahaja. Masa untuk bertindak!

1. Walid ‘Abd al-Hay, Prof. Dr. (2020), Situation Assessment: Trump’s Deal a Prelude to the Upcoming Storms in the Region, Al-Zaytouna Centre for Studies & Consultations

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Presiden IKRAM Anggotai KRPPM Tingkat Integriti, Cegah Rasuah

SERI KEMBANGAN – Dewan Rakyat meluluskan penubuhan Kumpulan Rentas Parti Parlimen Malaysia (KRPPM) Integriti, Governans dan Anti-Rasuah bagi mempertingkatkan integriti, tadbir urus serta pencegahan rasuah, pada Selasa.

Perkara ini dikongsikan dalam kenyataan yang memaklumkan, KRPPM dipengerusikan Syed Ibrahim Syed Noh (PH-Ledang), serta keanggotaannya terdiri lapan Ahli Parlimen lain kerajaan termasuk pembangkang.

Antara anggota kumpulan rentas parti itu adalah Mas Ermieyati Samsudin (PN-Masjid Tanah), Young Syefura Othman (PH-Bentong), Taufiq Johari (PH-Sungai Petani), Mohd Syahir Che Sulaiman (PN-Bachok), Khoo Poay Tiong (PH-Ayer Keroh), Azli Yusof (PH-Shah Alam), Roy Angau Gingkoi (GPS-Lubok Antu), dan Rodiyah Sapiee (GPS-Batang Sadong).

Selain itu, turut mengganggotai Isnaraissah Munirah Majilis (Warisan-Kota Belud), Khairil Nizam Khirudin (PN-Jerantut), Wan Ahmad Wan Fayhsal Wan Ahmad Kamal (PN-Machang), dan Senator Awang Sariyan.

“Turut dianggotai Yayasan Sinar Untuk Malaysia #Rasuah Busters, Transparency International Malaysia, Institut Demokrasi dan Hal Ehwal Ekonomi (IDEAS), Pusat Memerangi Rasuah dan Kronisme (C4), Patriot dan Undi18,” katanya.

Menurut kenyataan itu, tumpuan pelaksanaan reformasi institusi merangkumi pindaan Akta Suruhanjaya Pencegahan Rasuah Malaysia (SPRM) dan Akta Perlindungan Pemberi Maklumat 2010, pemisahan peranan peguam negara daripada fungsi pendakwa raya, penggubalan akta perolehan kerajaan dan akta pendanaan politik, reformasi Parlimen dan implementasi penuh Pelan Anti Rasuah Nasional (NACP).

Katanya, turut menganggotai KRPPM, kumpulan pakar dan profesional Syed Hamid Albar, Mohamed Nazir Tun Razak, Hussamuddin Yaacub, Anis Yusal, Shah Hakim Zain, Anis Zubedy, Maha Balakrishnan, Christopher Leong, Terence Gomez, dan Hj Badlishah Sham Baharin (Presiden Pertubuhan IKRAM Malaysia).

Tambahnya, pihaknya turut melahirkan komitmen menyeluruh setiap anggota bagi memastikan ketelusan, akauntabiliti dan menyekat penyalahgunaan kuasa.

“Melalui penggubalan dan pemerkasaan dasar serta penambahbaikan polisi bersama program kesedaran dan advokasi kemasyarakatan yang berterusan,” katanya.


Datuk Seri Salahuddin Ayub: Imbauan Perjalanan Akhir

Pada Jumaat, 21 Julai jam 10.15 malam, Menteri Perdagangan Dalam Negeri dan Kos Sara Hidup, Datuk Seri Salahuddin Ayub, 61, dikejarkan ke Hospital Sultanah Bahiyah, Alor Setar, Kedah selepas mengalami mual dan muntah-muntah.

Menurut kenyataan Setiausaha Akhbarnya, Nur Syakirin Husnal, Salahuddin telah disahkan mengalami pendarahan otak oleh doktor pakar dan telah menjalani pembedahan keesokan paginya.

Usai pembedahan, beliau dalam keadaan stabil, ditidurkan dan menerima rawatan susulan di Unit Rawatan Rapi (ICU) serta dalam pengawasan pasukan perubatan hospital.

Pada Ahad, 23 Julai jam 9.23 malam, Salahuddin disahkan meninggal dunia dan jenazahnya dihantar pulang ke rumah ibunya di Kampung Serkat, Tanjung Piai, Johor.

Jenazah Ahli Parlimen Pulai itu tiba di Terminal Kargo Lapangan Terbang Antarabangsa Senai, kira-kira 2.30 pagi Isnin, 24 Julai dan van jenazah yang membawanya kemudian diiringi oleh beberapa kenderaan polis ke Tanjung Piai.

Jenazah yang diiringi isterinya, Datin Seri Fatimah Taha dan Menteri Pertanian dan Keterjaminan Makanan, Datuk Seri Mohamad Sabu, tiba di rumah ibunya Aminah Abdullah, 83, pukul 3.35 pagi.

Suasana hiba dapat dirasai dengan kehadiran ahli keluarga dan sahabat handai yang mula berkumpul di rumah ibu Almarhum sejak 12 tengah malam.

Dalam pada itu, Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menzahirkan ucapan takziah kepada seluruh keluarga Almarhum. Turut menzahirkan ucapan takziah ialah Raja Permaisuri Agong Tunku Azizah Aminah Maimunah Iskandariah.

Menurut catatan di Facebook rasmi Istana Negara, Seri Paduka Baginda berdua menghargai jasa, khidmat dan bakti Allahyarham kepada negara serta menyifatkan pemergian Allahyarham sebagai satu kehilangan besar kepada masyarakat dan negara.

Perdana Menteri, Dato’ Seri Anwar Ibrahim yang tiba kira-kira pukul 11 pagi hari ini mengimamkan solat jenazah di Masjid Jamek Dato’ Haji Noh Gadot di Serkat. Solat jenazah dilakukan sebanyak lima kali termasuk diimamkan oleh anak sulung Almarhum, Iskandar Zulkarnain Salahuddin, 37.

Anwar diiringi Mohamad Sabu dan Menteri Luar Datuk Seri Dr Zambry Abdul Kadir. Hadir sama Menteri Besar Johor, Datuk Onn Hafiz Ghazi dan Setiausaha Kerajaan Johor, Tan Sri Dr Azmi Rohani.

Turut kelihatan beberapa menteri Kabinet, antaranya Menteri Komunikasi dan Digital, Fahmi Fadzil dan Menteri Pertahanan, Datuk Seri Mohamad Hasan menghadiri solat jenazah.

Beberapa pemimpin politik antaranya Pengerusi Kebangsaan DAP, Lim Guan Eng, Naib Presiden Amanah, Senator Datuk Seri Dr Mujahid Yusof Rawa, Pengarah Strategi Amanah, Dr Dzulkefly Ahmad dan Pesuruhjaya PAS Johor, Abdullah Husin turut hadir memberikan penghormatan terakhir kepada Almarhum.

Anwar menyifatkan Datuk Seri Salahuddin sebagai seorang yang konsisten dalam memperjuangkan nasib rakyat terutama berkaitan kos sara hidup.

Tambahnya, Almarhum amat dedikasi dalam menjalankan tugas yang diamanahkan kepadanya sebagai Menteri Perdagangan Dalam Negeri dan Kos Sara Hidup (KPDN) dan sentiasa bersemangat untuk meringankan beban rakyat menerusi konsep Rahmah yang diperkenalkan kerajaan.

“..dan tentulah kehilangannya yang saya kira bukan sahaja sahabat, tapi juga sebahagian daripada negara (turut merasai), kerana Allahyarham Salahuddin sinonim dengan Rahmah.”

“Itu menunjukkan sifat dia (Allahyarham) yang konsisten dalam mesyuarat-mesyuarat, perjumpaan dengan saya, perjumpaan dengan jemaah menteri, cari jalan dan kaedah untuk ringan beban rakyat.”

“Negara kehilangan seorang tokoh dan saya harap semangat dan dedikasi beliau menjadi teladan terutama sifat penyayang dan rahmah yang beliau tonjolkan dan dedikasikan sehingga akhir hayat,” katanya kepada pemberita selepas mengimamkan solat jenazah tersebut.

Perdana Menteri juga mendoakan agar Allah SWT mencucuri rahmat ke atas roh Almarhum dan ditempatkan dalam kalangan solihin.

Setelah itu, jenazah ADUN Simpang Jeram itu selamat dikebumikan pada pukul 12.05 tengah hari di Tanah Perkuburan Jalan Sulong, Serkat.

Ribuan rakan politik, saudara mara, sahabat handai dan orang ramai hadir di masjid berkenaan serta di tanah perkuburan bagi memberi penghormatan terakhir kepada Almarhum.

Antara yang turut hadir memberi penghormatan terakhir ialah Timbalan Perdana Menteri Datuk Seri Dr Ahmad Zahid Hamidi, Menteri Ekonomi Rafizi Ramli, Menteri Pendidikan Fadhlina Sidek dan Timbalan Menteri Perdagangan Dalam Negeri dan Kos Sara Hidup, Senator Fuziah Salleh.

Ahmad Zahid berkata, beliau mahu inisiatif Payung Rahmah diteruskan oleh pengganti Almarhum nanti kerana rakyat khususnya golongan berpendapatan rendah (B40) dan miskin tegar pastinya mengharapkan inisiatif berkenaan dapat diteruskan dalam menghadapi kenaikan kos sara hidup ketika ini.

“Allahyarham seorang yang sangat baik, rajin bekerja tidak mengira masa dan tidak kira di mana jua. Dalam Kabinet, beliau merupakan seorang yang sangat bekerja keras dan teliti terutamanya apabila menjalankan tentang inisiatif Payung Rahmah.

“Ia harus diberikan kesinambungan oleh sesiapa yang akan dilantik menjadi menteri selepas ini kerana rakyat pasti teringat akan sumbangan beliau pada negara melalui skim Payung Rahmah ini,” katanya kepada pemberita selepas memberi penghormatan terakhir.

Sejak memegang jawatan Menteri KPDN, Salahuddin telah melaksanakan pelbagai inisiatif di bawah jenama Payung Rahmah bagi membantu rakyat menghadapi pelbagai cabaran berhubung kenaikan kos sara hidup terutama ketika negara dan ekonomi sedang pulih daripada kesan pandemik COVID-19.

Pertubuhan IKRAM Malaysia turut tidak ketinggalan mengucapkan takziah kepada seluruh keluarga Almarhum dan warga Parti Amanah Negara, serta berharap agar dikurniakan ketabahan dan kesabaran dengan pemergian ini.

Menurut IKRAM, Almarhum seorang yang berakhlak mulia, santun tutur bicara, disegani kawan dan lawan, serta komited dalam perjuangan membela dan meringankan beban rakyat.

“Antara bukti komitmen beliau ialah melalui pengenalan program khas Menu Rahmah yang menawarkan jualan menu makanan serendah RM5, di bawah inisiatif Payung Rahmah.”

“Dengan segala perjuangan dan jasa besarnya untuk membela rakyat, semoga Almarhum diampuni dan dirahmati, serta digolongkan dalam kalangan mukminin dan solihin, insya-Allah.”

Timbalan Presiden Amanah itu meninggalkan isteri, Datin Seri Fatimah Taha serta empat anak lelaki dan dua anak perempuan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tangani isu buli dengan berkesan

“Isu buli di Malaysia semakin parah sehingga menjadi kes jenayah dan sehingga kini, tiada tindakan pihak yang sewajarnya jelas diambil,” kata Ketua IKRAM Muda, Mohd Hafiz Abd Hamid.

Menurutnya lagi, masih ramai rakyat Malaysia yang menganggap isu buli ini adalah satu kebiasaan dan mangsa buli terutamanya jarang mendapatkan pembelaan yang adil dan selayaknya.

Sanggar Kerja Advokasi Buli yang dihadiri 17 orang ini disertai wakil daripada pelbagai agensi antaranya adalah IKRAM Health (i-Mind), IKRAM MUSLEH, pakar psikologi IKRAM dan IKRAMTeens Negeri.

Dihadiri Naib Presiden IKRAM, Datin Paduka Che Asmah Ibrahim selaku penasihat bagi perancangan program advokasi, sanggar kerja ini turut menjemput konsultan kekeluargaan Parent Connect, Puan Noor Afidah Abu Bakar.

Dalam pembentangan oleh Cik Asma’ Tajul Arifin, kajian menunjukkan bahawa statistik kes buli di Malaysia telah berkurangan dari 3,448 kes kepada 2,795 kes pada tahun 2016 sehingga 2017 hasil dari program pemasangan CCTV oleh pihak sekolah dibawah Kementerian Pendidikan Malaysia.

“Walau bagaimanapun, kesan yang dialami oleh mangsa buli adalah berpanjangan dan sangat terkesan kepada kesihatan mental, selain daripada masalah kurangnya self-esteem,” jelasnya.

Tambah beliau, kajian kesihatan mental pada tahun 2017 menunjukkan 1 daripada 5 orang anak muda mengalami kemurungan manakala 1 daripada 10 remaja berhadapan masalah tekanan perasaan.

“Buli boleh dibahagikan kepada tiga jenis; buli fizikal ekstrem, buli psikologi dan buli siber. Hasil kajian bagi punca buli di Malaysia majoritinya adalah kerana unsur rasisme.

“Golongan yang menjadi sasaran buli adalah lelaki yang lebih muda dan mempunyai prestasi akademik yang sederhana,” ujarnya.

Cik Asma’ juga turut berkongsi mengenai program KiVa yang dilaksanakan kerajaan Finland, yang menekankan tiga aspek iaitu mencegah gejala buli, menangani kes buli secara efektif dan pengawasan yang berterusan.

Ia dibahagikan kepada tiga unit kokurikulum; Unit 1 (6-9 tahun), Unit 2 (10-12 tahun) dan Unit 3 (13-16 tahun), malahan lima negara iaitu Belanda, Estonia, Itali, Wales dan United Kingdom telah mengaplikasikan program ini.

Malaysia pernah digemparkan mengenai kes Zulfarhan Osman Zulkarnain yang dibuli oleh rakan-rakannya menggunakan seterika wap sehingga menyebabkan maut.

Terkini, negara dikejutkan pula dengan kes buli di madrasah tahfiz yang juga menyebabkan kematian kepada pelajar berumur 7 tahun.

Menurut pakar psikologi klinikal, Puan Azlina Roszy Mohamad Ghaffar, kebanyakan kes buli yang terjadi bermula di rumah bergantung kepada persekitaran dan personaliti.

“Peranan utama dalam menangani buli ini sepatutnya dimulakan oleh ibu bapa seterusnya guru-guru di sekolah.

“Banyak contoh advokasi yang berjaya di luar negara yang telah berjaya bermula daripada mereka yang bukan pakar dan di Malaysia, advokasi yang telah berjaya adalah cuti paterniti bagi kaum bapa,” jelasnya.

Menurut Puan Noor Afidah pula, advokasi pencegahan buli seharusnya bermula daripada peringkat tadika.

“Ianya adalah peringkat yang paling awal dan paing terbaik untuk diserap,” kata beliau.

Tambahnya, peranan ibu bapa juga sangat penting dalam advokasi buli dengan mengaplikasikan emotion coaching dan menggalakkan proses pembelajaran penyelesaian masalah sejak peringkat awal kepada anak-anak.

“Ibu bapa juga haruslah dididik terlebih dahulu mengenai isu buli ini,” katanya.

Sanggar Kerja Advokasi Buli yang pertama kali dianjurkan ini merumuskan bahawa perlunya pengkhususan dari segi perancangan strategik melalui penubuhan pasukan ‘RnD, Awareness dan Funding’.

Penganjur yakin kerjasama, sokongan dan usaha sama daripada pelbagai pihak terutamanya pihak kementerian, sekolah dan ibu bapa dalam membantu menjayakan advokasi menangani isu buli ini dapat dipertingkatkan pada masa akan datang.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Catatan Pasca Forum RUU 355: Malaysia Perlukan Reformasi Sistem Keadilan

Kesediaan ahli panel daripada pelbagai latar belakang untuk duduk sepentas berbincang secara ilmiah dan terbuka adalah suatu kejayaan, pada ketika kebanyakan pihak lebih gemar berhujah secara unilateral (sebelah pihak) melalui media sosial dan kenyataan-kenyataan media.

Terima kasih kepada semua pihak yang telah membantu menjayakan forum ini. Rakaman penuh forum ini dapat ditonton pada pautan berikut: https://www.youtube.com/watch?v=vl_sWNYi2Po

Berikut merupakan noktah dan catatan moderator pasca forum tersebut:

1. Ramai bersetuju bahawa terdapat ketempangan yang ketara dalam sistem keadilan negara pada masa ini. Ketempangan sistem keadilan negara ini terbukti apabila rakyat semakin kurang keyakinan akan memperolehi keadilan melalui sistem keadilan negara yang sedia ada.

2. Terdapat banyak isu yang perlu diselesaikan bagi menambah baik dan mengislah sistem keadilan negara. Antaranya adalah undang-undang termasuk hukuman yang tidak berkesan bagi mendidik dan menggerunkan penjenayah, hukuman yang tidak setimpal dengan kesalahan yang dilakukan, prosedur pembuktian yang masih lemah serta kekurangan elemen rahmah dan ihsan dalam perundangan dan banyak lagi termasuklah ketidakharmonian yang wujud antara mahkamah sivil dan mahkamah syariah.

3. Bagi umat Islam, sistem keadilan Islam adalah sistem keadilan yang terbaik bagi mengurus kehidupan manusia. Walau bagaimanapun, bagi mencapai kesejahteraan negara dan dunia, sistem-sistem Islam lain hendaklah dilaksanakan secara menyeluruh bersama-sama dengan sistem keadilan. Ini termasuklah sistem pemerintahan, sistem ekonomi, sistem sosial dan lain-lain lagi. Sistem keadilan hanya dapat berperanan secara efektif apabila ia dilaksanakan bersama-sama sistem-sistem lain.

4. Bagi IKRAM, kita rumuskan perkara ini dalam 12 ciri Negara Rahmah seperti yang terdapat dalam Visi IKRAM, “Malaysia Menjadi Negara Rahmah”:

Huraian lengkap tentang perkara ini oleh Dr Mohd Parid Sheikh Ahmad, Presiden IKRAM, boleh dibaca pada pautan berikut: http://pti.ikram.org.my/2015/berita/25-ucapan-dasar-memacu-perubahan-malaysia-rahmah-berasaskan-maqasid-syariah

5. Usaha bagi mengislahkan sistem keadilan negara memerlukan pendekatan yang menyeluruh dan holistik. Perbincangan dan perundingan dengan semua pihak hendaklah dilakukan bagi mencapai maksud tersebut. Pakar-pakar dalam bidang perlembagaan, syariah dan undang-undang sivil hendaklah dilibatkan dalam proses ini.

Wakil-wakil semua agama dan kaum termasuk dari Sabah dan Sarawak hendaklah diwakili dalam perbincangan dan perundingan ini. Semua ini hendaklah dilakukan dalam semangat dan ruang ringkup perlembagaan negara dan demokrasi, sistem yang negara kita dokongi pada masa ini.

6. Usaha kerajaan bagi menubuhkan Jawatankuasa Teknikal Undang-undang Syariah serta pelbagai jawatankuasa dan majlis perundingan  adalah usaha yang baik namun institusi-institusi ini harus diperkasakan dengan pihak kerjaan sendiri menghormati pandangan-pandangan dan cadangan-cadangan yang dihasilkan. Parlimen juga boleh menubuhkan jawatankuasa di peringkat Parlimen untuk membincangkan dan mencadangkan cara terbaik bagi melakukan pengislahan kepada sistem keadilan negara.

7. Sebagai penutup, saya ingin memetik analogi yang dinukilkan oleh wakil IKRAM dalam forum tersebut, Prof. Madya Dr. Zulfakar Ramlee bahawa usaha meminda Akta 355 ini adalah ibarat satu usaha bagi mendapatkan lesen bagi membina lebuhraya lima lorong (dikiaskan kepada lima Maqasid Syariah).

Meskipun lebuhraya ini akan membantu melancarkan perjalanan, namun proses dalam memperolehi lesen serta proses bagi membina lebuhraya ini hendaklah mengikut prosedur yang betul seperti perundingan dengan pemilik tanah, membayar pampasan yang sewajarnya kepada pemilik tanah yang diambil, menyediakan stesen minyak dan R&R yang lengkap dan sebagainya, bukan hanya semata-mata mengutip tol atau mendenda mereka yang melanggar peraturan lebuhraya.

Moga kita diberi taufik dan hidayah serta kekuatan untuk  sama-sama membina negara Malaysia yang lebih baik.

Hj Nahar Md NorModerator Forum RUU 355Merangkap Setiausaha Agung IKRAM15 Ogos 2016

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Lebih 50% dewasa terima dos penggalak

SERI KEMBANGAN – Sejumlah 11,889,785 individu dewasa atau 50.8 peratus daripada populasi kumpulan itu telah menerima dos penggalak vaksin Covid-19, pada Ahad.

Berdasarkan data CovidNow seramai 22,924,199 individu dewasa atau 97.9 peratus telah melengkapkan dua dos vaksin Covid-19, manakala 99.1 peratus menerima sekurang-kurangnya satu dos vaksin.

Bagi populasi remaja berusia 12 hingga 17 tahun pula, seramai 2,787,942 atau 88.6 peratus telah melengkapkan vaksinasi sementara 2,867,585 atau 91.1 peratus telah menerima sekurang-kurangnya satu dos vaksin.

Sebanyak 78,731 dos vaksin diberikan melibatkan 510 dos pertama, 728 dos kedua dan 77,493 dos penggalak menjadikan jumlah kumulatif pemberian vaksin menerusi Program Imunisasi Covid-19 Kebangsaan (PICK) sebanyak 63,466,293 dos.

Dalam pada itu, menurut portal Github Kementerian Kesihatan (KKM), lapan kematian Covid-19 dilaporkan pada Ahad dengan dua dicatatkan di Johor, tiga di Perak, dan masing-masing satu kematian di Melaka, Pahang dan Terengganu.

Kes baharu positif Covid-19 pada Ahad menurun kepada 4,915 kes berbanding 5,139 kes pada Sabtu, menjadikan jumlah keseluruhan penularan kepada 2,865,984.

“Daripada jumlah tersebut, 4,876 kes atau 99.2 peratus terdiri daripada kategori satu dan dua manakala 39 kes lagi kategori tiga, empat dan lima,” kata Ketua Pengarah Kesihatan, Tan Sri Dr Noor Hisham Abdullah.

Beliau berkata, kes tempatan yang direkodkan sebanyak 4,727 kes dengan 4,573 daripadanya adalah warga tempatan manakala 154 lagi bukan warganegara.

“Manakala 188 kes import pula dikesan dengan 111 daripadanya warga negara dan 77 lagi bukan warganegara,” katanya dalam satu kenyataan pada Ahad.

Dr Noor Hisham berkata, kes sembuh pula sebanyak 3,056 sekaligus menjadikan kes kumulatif pulih kepada 2,780,771.

“Sebanyak 14 kluster baharu dikesan menjadikan jumlah kumulatif kluster kepada 6,413 kluster dengan 301 daripadanya adalah kluster aktif manakala 6,112 kluster telah tamat.”

Sementara itu, Dr Noor Hisham memaklumkan bahawa kadar jangkitan (Rt) Covid-19 negara pada Sabtu ialah 1.14 dengan terdapat lima negeri termasuk wilayah berada pada melebihi paras kebangsaan iaitu Negeri Sembilan dan Putrajaya masing-masing 1.20 diikuti Kedah (1.18), Perlis (1.15) dan Kedah 1.18.

Negeri yang merekodkan nilai melebihi 1.0 dan ke atas pula ialah Melaka dan Kuala Lumpur yang masing-masing mencatatkan 1.13; Selangor (1.10); Pulau Pinang dan Kelantan (1.07); Sabah dan Perak (1.04); Pahang (1.03) dan Sarawak (1.0).


IPI 2.0: Muzakarah Tambah Baik Pengurusan Pendidikan

SERI KEMBANGAN – Muzakarah Pengurusan Institusi Pendidikan IKRAM (IPI) 2.0 anjuran IKRAM MUSLEH telah berlangsung dengan jayanya pada 24 September lalu.

Muzakarah sehari ini bertujuan untuk memantapkan semangat juang dan ukhuwah Islamiah dalam kalangan penggerak utama pendidikan IKRAM.

Antara objektif lain muzakarah ialah menerangkan status terkini IPI 2.0 serta mendapatkan maklum balas dan sokongan terhadap penambahbaikan dasar kawal selia serta pengoperasian IPI 2.0.

Ketua Unit Pembangunan Institusi IKRAM, Profesor Dr Omar Yaakob yang juga merupakan Pengerusi Jawatankuasa Pendidikan IKRAM dan Ahli Lembaga Pengarah IEDB telah menyampaikan ucaptama.

Seterusnya, perkongsian bertajuk Hala Tuju IPI 2.0 telah disampaikan oleh Ahli Lembaga Pengarah IEDB, Hj Azli Mohd Nor.

Seramai 90 orang peserta mewakili sekolah-sekolah rangkaian dan rakan IKRAM MUSLEH dari seluruh negara menyertainya.

Dalam pada itu, Ketua Pengurus Operasi IEDB, Hj Tarmizi Munir turut menyampaikan mengenai penstrukturan semula organisasi IKRAM MUSLEH di bawah IPI 2.0 serta pengurusan dokumen dan sistem operasi di bawah IPI 2.0.

Sesi muzakarah diteruskan dengan bengkel perbincangan dalam kumpulan pada sebelah petang. Pihak penganjur merakamkan jutaan terima kasih kepada semua pihak yang telah terlibat menjayakan program ini.

Barisan Ahli Jawatankuasa Pendidikan Negeri, para jemputan khas dan alumni IKRAM MUSLEH turut menghadiri Muzakarah Pengurusan Institusi Pendidikan IKRAM (IPI) 2.0 yang berlangsung di sini pada Sabtu lalu.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Malaysia Madani Angkat Semula Martabat Negara – PM Anwar

PUTRAJAYA – Perdana Menteri, Dato’ Seri Anwar Ibrahim hari ini memperkenalkan ‘Malaysia Madani’ sebagai usaha mengemudi serta mengangkat semula martabat dan kegemilangan negara di persada dunia.

Madani diacu berteraskan enam rukun iaitu keMampanan, kesejAhteraan, Daya cipta, hormAt, keyakiNan dan Ihsan.

Berucap menyampaikan amanat ‘Membangun Malaysia Madani’ di sini hari ini, beliau menyeru semua pihak khususnya barisan Jemaah Menteri dan warga perkhidmatan awam supaya menerapkan Madani dalam urusan pentadbiran.

“Saya menaruh keyakinan tinggi Malaysia berupaya diangkat semula di persada (dunia), kita tidak mahu Malaysia tercemar dengan skandal permasalahan dan pertelingkahan.

“Negara Madani angkat martabat negara untuk harus dikenali dan dihormati sebagai negara makmur, tunjuk kekuatan itu,” katanya.

Turut hadir kedua-dua Timbalan Perdana Menteri iaitu Datuk Seri Dr Ahmad Zahid Hamidi dan Datuk Seri Fadillah Yusof serta menteri-menteri Kabinet.

Anwar berkata, Madani istilah yang telah lama disebut oleh pemikir, mengajak seluruh rakyat Malaysia termasuk kepimpinan Kerajaan Perpaduan untuk mengangkat martabat insan berpaksikan keyakinan, nilai dan akhlak serta tata kelola adil dan berkesan.

Beliau berkata, Madani tidak sama sekali akan mengetepikan tonggak mendirikan sistem atau menegakkan sistem yang lebih mampan kepada sebuah negara.

Sehubungan itu, kata beliau langkah-langkah yang akan diumumkan menerusi Belanjawan 2023 di Parlimen pada 24 Februari ini bakal mengembalikan asas seperti mempercepatkan kelulusan dan menghentikan kaedah mendapat komisen yang bukan hak.

“Ini semua boleh menambah keyakinan dengan menegakkan sistem atau negara hukum yang tidak akan memilih bulu dalam melaksanakan tanggungjawab mereka, dan tidak juga menindas atau menekan individu atau puak yang tidak mendukung kita.”

“Ini yang disebut sebagai jentera kerajaan yang bertanggungjawab melaksanakan dasar-dasar, berfungsi secara optimum dan kita selesaikan isu tata kelola dengan penyelarasan dan koordinasi tapi harus bermula dengan pengurusan atasan,” kata beliau.

Dalam aspek memacu pertumbuhan negara ini, Anwar menegaskan supaya aspek kemanusiaan sentiasa diambil kira kerana ia antara elemen penting dalam membangunkan negara.

“Peduli tentang gedung pasaran baharu tetapi tidak peduli tentang kedudukan taraf gerai rakyat yang miskin, ini contoh elemen ‘karamah insaniah’ yang diremehkan dalam tata kelola kepimpinan.

“Sebab itu pimpinan baik persekutuan, negeri dan daerah, penjawat awam dari peringkat tertinggi dan rendah dalam membincangkan soal pascapertumbuhan atau pasca-Covid-19, manfaatkanlah pengalaman untuk belajar daripada kelemahan lalu dan bertindak sesuai dengan tuntutan baharu,” kata beliau.

Anwar berkata, seluruh kepimpinan dalam Kerajaan Perpaduan juga perlu meletakkan asas dan budaya baharu dan meninggalkan perkara lampau yang memberi kesan buruk kepada negara.

“Buka pintu hati kita, selamatlah negara kita, negara kita ini pernah menunjukkan potensi yang baik dan pernah tercorot.

“Maka berilah kesempatan untuk anak-anak kita, generasi penerus supaya harapan ini boleh dibina dengan kekuatan yang dimulai sekarang,” kata perdana menteri.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Himpunan 1000 Jiwa 1 Hati 2012 sasar penyertaan 2,000 remaja, belia

Objektif utama program ini adalah untuk menghimpunkan peserta-peserta program Anda Bijak Jauhi Zina yang dilaksanakan oleh unit pencegahan Raudhatus Sakinah iaitu Raudhatus Sakinah Master Training & Consultancy bermula tahun 2009 sehingga kini. Tahun ini merupakan kali ke-3 penganjurannya, bertujuan memberi alternative kepada remaja belia menyambut tahun baru secara sihat dan penuh dengan input yang membangunkan rohani.

Penganjur utama Program Himpunan 1000 Jiwa 1 Hati pada tahun ini adalah Raudhatus Sakinah dan Jabatan Kemajuan Islam Malaysia (JAKIM). Manakala penganjur bersama yang menjayakan program ini adalah Kumpulan Media Karangkraf, Masjid Sultan Salahuddin Abdul Aziz Shah (MSSAAS), Pertubuhan IKRAM Malaysia, Majlis Agama Islam Selangor (MAIS) dan Felcra Training & Consultancy (FTC).

Rakan kerjasama terdiri daripada Yayasan Ihtimam, Yayasan Wiba Prima, Jabatan Agama Islam Selangor (JAIS), Raudhatus Sakinah Master Training & Consultancy (RSMTC) dan R.Y.D. Training & Event Consultant. Media rasmi bagi program ini adalah akhbar Sinar Harian dan Majalah I.

Program 2 hari 1 malam yang akan diadakan di Masjid Sultan Salahuddin Abdul Aziz Shah ini mensasarkan 2,000 remaja belia yang bakal berkumpul bermula jam 3.00 petang 31 Disember 2012 dan bersurai pada jam 1.00 tengahari 1 Januari 2013. Para peserta dan fasilitator bakal disajikan dengan slot-slot menarik seperti hiburan yang mendidik jiwa daripada kumpulan anak muda Edcoustic, In-Team, UNIC dan Hafiz Hamidun.

Dalam masa yang sama, sebuah bual bicara di bawah Majalah I yang dinamakan Bicara Cinta Anak Muda akan membariskan panel-panel ternama bagi memberi pengisian yang menarik minat peserta. Antara panel yang menyahut untuk bersama kami adalah Wardina Safiyyah, Heliza Helmi dan Ustaz Mohd Nor Mamat. Bicara Cinta Anak Muda yang diberi tajuk ‘Destinasi Cinta’ akan dimudah cara oleh Saudara Fedtri Yahya.

Menjelang jam 12.00 tengah malam, satu laungan ikrar akan dibacakan oleh peserta bagi menzahirkan mereka adalah remaja dan belia yang bijak menjauhi zina dan berupaya menjaga jati diri bukan sahaja bersempena sambutan tahun baru masihi bahkan juga sehingga hari-hari yang mendatang.

Pada keesokan paginya, para peserta akan menghidupkan malam dengan berqiyamullail dipimpin oleh Imam Muda Najdi. Seterusnya para peserta akan menunaikan solat dhuha dipimpin oleh Imam Muda Hassan dalam slot yang dinamakan Sinaran Dhuha yang akan mengangkat jiwa-jiwa muda ini menjadi kental dan tabah dalam mengharungi kehidupan yang kian mencabar. Majlis penutup akan disempurnakan oleh Ketua Pengarah JAKIM, Dato’ Haji Othman bin Mustapha.

Saban tahun Raudhatus Sakinah menerima begitu ramai remaja-remaja perempuan yang hilang arah kehidupan disebabkan terjerumus ke dalam kancah permasalahan sosial. Kami yakin remaja-remaja ini, jika diberi peluang untuk berubah pastinya mereka memilih untuk menjadi anak dan anggota masyarakat yang baik.

Bimbingan bukan sahaja untuk mereka bangkit semula bahkan bimbingan juga perlu dilaksanakan kepada semua remaja dan belia agar mereka sedar tentang kepentingan menjaga maruah diri dan berusaha menjauhkan diri daripada persekitaran yang tidak membina kehidupan yang baik.

Dengan tema program tahun ini ‘Jiwa Kuat Generasi Hebat’, kami memberi fokus terhadap pembinaan jiwa remaja dan belia yang kuat melalui pengisian-pengisian yang membentuk rohani yang mantap dan jitu. Dengan itu, mereka diharapkan menjadi generasi masa depan yang hebat bukan sekadar akademik dan intelektual bahkan akhlak dan rohaninya.

PENGARAH HIMPUNAN 1000 JIWA 1 HATI

Gambar utama dari kiri: Pengurus Bahagian Pemulihan Ar-Riqab MAIS, Hafizatul Akmal Abd Jalil, Editor Pengurusan Majalah I, Ahmad Yani Abd Manaf; Pengarah Urusan Kumpulan Media Karangkraf, Datuk Hussamuddin Yaacob; Pengarah Program, Abdullah Omar Muhamad Fuad; Pengarah Urusan Raudhatus Sakinah, Puan Rosmawati Zainal dan Penolong Pengarah Bahagian Keluarga, Sosial dan Komuniti JAKIM, Abd Rahman Awang.


“Merdeka! Merdeka! Merdeka!” Laungan keramat yang bergema pada 31 Ogos 1957 di Stadium Merdeka membuka lembaran permulaan bagi negara ini. Penyerahan Watikah Perlembangaan oleh wakil Queen Elizabeth II, Duke of Gloucester kepada Perdana Menteri Tunku Abdul Rahman Putra menandakan berakhirnya naungan British di Tanah Melayu.

Detik gilang-gemilang ini disaksikan lebih 20,000 orang masyarakat pelbagai kaum. Kini, usia kemerdekaan sudah mencecah 62 tahun. Jika dikira usia manusia, kemerdekaan kita sudah digelar ‘warga emas’. Walau apa pun gelarannya, kemerdekaan ini perlu diisi dengan jati diri dan keharmonian kita bersama. Jangan pernah kita lupa jasa Ahli Jawatankuasa Hubungan Antara Kaum (CLC) 1949 yang bersusah payah membina perpaduan antara masyarakat Melayu, Cina, dan India di negara ini.

Individu seperti Dato’ Onn Jaafar, Tun Tan Cheng Lock dan Dato’ E.E.C. Thuraisingam telah menjadi suri teladan bahawa kita boleh bersatu walaupun berbeza agama dan bangsa. Jika mereka mampu menyatupadukan masyarakat bagi mencapai kemerdekaan, maka tanggungjawab kita pula untuk menjaga keharmonian masyarakat untuk mengekalkan kemerdekaan.

Menurut data Jabatan Perangkaan Malaysia, jumlah rakyat Malaysia pada tahun 2019 berjumlah 32.6 juta orang. Daripada jumlah tersebut, 69.3 peratus ialah Bumiputera, 22.8 peratus ialah Cina, 6.9 peratus ialah India dan 1.0 peratus ialah kaum-kaum lain. Angka tersebut bukan sekadar angka. Angka tersebut membawa makna kita datang dari latar yang berbeza, namun berkongsi tanah yang sama iaitu Malaysia. Oleh itu, wajarlah untuk kita bersama mengekalkan keharmonian dan mengelakkan perpecahan.

Benarlah kata orang-orang tua “bumi mana yang tidak ditimpa hujan, laut mana yang tidak bergelora” dan “sedangkan lidah lagi tergigit, inikan pula kita manusia biasa”. Kebelakangan ini kita diuji dengan pelbagai insiden yang membawa kepada perpecahan masyarakat. Bermula dengan tragedi kematian anggota bomba Muhammad Adib Mohd Kassim sewaktu rusuhan di Kuil Mariamman, Seafield, Subang Jaya pada November 2018.

Yang terbaru, kejadian kematian Syed Muhammad Danial Syed Syakir pada Ogos 2019 selepas terbabit dalam satu pergelutan susulan perselisihan faham yang berpunca daripada kemalangan jalan raya di KM 239 Lebuhraya Kuala Lumpur-Seremban. Kemuncaknya pula apabila Mesyuarat Jemaah Menteri mengekalkan keputusan supaya pengenalan tulisan khat dalam mata pelajaran bahasa Melayu tahun empat di Sekolah Jenis Kebangsaan mulai tahun 2020.

Tiga insiden ini telah cukup untuk membuktikan perpaduan kita sedang sakit dan perlu dirawat semula. Isu kematian saudara Adib menjadikan Melayu dan India bermusuh, isu kematian saudara Danial menjadikan Melayu dan Cina bermusuh, isu tulisan khat menjadikan ketiga-tiga kaum bermusuh. Adakah kita bermusuh kerana kita berbeza bangsa? Islam mengajar kita untuk berbaik-baik dan meraikan perbezaan.

Firman Allah dalam al-Quran yang bermaksud:

“Hai manusia, sesungguhnya Kami menciptakan kamu dari seorang laki-laki dan seorang perempuan dan menjadikan kamu berbangsa-bangsa dan bersuku-suku supaya kamu saling kenal-mengenal. Sesungguhnya orang yang paling mulia di antara kamu disisi Allah ialah orang yang paling takwa di antara kamu. Sesungguhnya Allah Maha Mengetahui lagi Maha Mengenal.” (al-Hujurat: 13).

Sebenarnya, dalam berhadapan dengan isu-isu tersebut, kita terlalu melebihkan emosi sehingga melupakan perkara yang lebih penting iaitu keadilan. Keadilan yang perlu kita kembalikan kepada yang berhak. Adilkah kita jika bermusuh dengan keseluruhan bangsa kerana kesalahan segelintir yang alpa? Tidak adakah jasa dan kebaikan yang boleh kita kongsi sehingga api permusuhan perlu dinyalakan?

Sekali lagi, Islam tampil mengajak kita semua untuk berlaku adil. Firman Allah yang bermaksud:

“Hai orang-orang yang beriman, hendaklah kamu jadi orang-orang yang selalu menegakkan (kebenaran) kerana Allah, menjadi saksi dengan adil. Dan janganlah sekali-kali kebencianmu terhadap sesuatu kaum, mendorong kamu untuk berlaku tidak adil. Berlaku adillah, kerana adil itu lebih dekat kepada takwa. Dan bertakwalah kepada Allah, sesungguhnya Allah Maha Mengetahui apa yang kamu kerjakan”. (al-Maaidah: 8)

Semua isu tersebut perlu diselesaikan dengan hikmah. Sebagai rakyat Malaysia yang berpegang kepada prinsip rukun negara iaitu kedaulatan undang-undang, kita serahkan kepada pihak berkuasa untuk melakukan siasatan sehingga si pesalah dapat kita ketahui.

Jangan kita jadikan isu-isu tersebut sebagai perpecahan kepada perkauman kerana musuh kita bukan Melayu, bukan Cina, bukan India mahupun bangsa-bangsa lain. Musuh kita ialah kezaliman, kejahatan, kebatilan dan penipuan yang berlaku dalam masyarakat. Ingat pesanan nenek moyang kita “jangan kerana marahkan nyamuk, habis kelambu kita bakar”. Perpaduan yang kita warisi ini perlu dijaga untuk anak cucu kita pada masa akan datang.

Sudah tiba masanya kita bergerak maju ke hadapan. Dalam keadaan negara-negara dunia sibuk mencipta pelbagai kemajuan untuk generasi akan datang, adakah kita hanya duduk diam bergaduh sesama sendiri tanpa kesudahan? Berubahlah, ayuh kita bina Malaysia baharu yang lebih harmoni dan damai.

Antara perkara yang kita perlu lakukan ialah meningkatkan kebersamaan melalui semangat patriotik dan cinta akan tanah air. Semangat ini boleh ditunjukkan dengan penggunaan satu bahasa sebagai medium komunikasi bersama. Bertepatan dengan apa yang terkandung dalam Perlembagaan Malaysia, Perkara 152 memperuntukkan Bahasa Melayu sebagai bahasa kebangsaan di Malaysia.

Maka, wajarlah semua rakyat Malaysia mempertingkatkan kefahaman terhadap bahasa tersebut dan menjadikannya sebagai bahasa pengantaraan. Perkara ini juga boleh dilakukan dengan memuat naik status-status di Facebook dan media sosial yang lain menggunakan Bahasa Melayu yang betul agar difahami dan bermanfaat buat semua rakyat Malaysia. Menjadikan bahasa Melayu sebagai medium komunikasi utama tidak menafikan kepentingan bahasa-bahasa lain. Oleh itu, rakyat Malaysia juga perlu mempelajari dan berusaha menguasai pelbagai bahasa untuk terus maju ke hadapan.

Selain itu, kita perlu saling mengenali budaya dan kepercayaan antara satu sama lain. “Tak kenal maka tak cinta”. Ungkapan ini menggambarkan pentingnya kita mengenali budaya masyarakat majmuk yang ada di Malaysia. Dek kerana kita tidak mengenali dan memahami, akhirnya banyak salah faham dalam kehidupan berlaku sehingga mewujudkan rasa tidak puas hati dalam masyarakat yang akhirnya membawa kepada perpecahan.

Program-program silang budaya dan agama perlu diperbanyakkan bagi mewujudkan rasa saling menghormati dalam kalangan masyarakat. Bermula dari sinilah akan lahirnya masyarakat yang saling bertegur sapa dan mengambil peduli akan perihal masyarakat tanpa mengira bangsa dan agama. Natijahnya, masyarakat Malaysia akan menjadi contoh terbaik di mata dunia dalam mempromosikan kehidupan kepelbagaian dalam masyarakat majmuk.

Bagi merealisasikan impian hidup harmorni dalam pelbagai bangsa di Malayisa, Pertubuhan IKRAM Malaysia (IKRAM) turut bergiat aktif bagi menyuburkan semangat tersebut. Tamsilnya, IKRAM terlibat secara aktif dalam mempromosikan perpaduan serta mempengerusikan NGO Gabungan Bertindak Malaysia (GBM) yang banyak memfokuskan kepada usaha-usaha keharmonian kaum.

Bukan itu sahaja, kewujudan Hidayah Centre Foundation (HCF) sejak 2005 yang dinaungi IKRAM telah melakukan pelbagai program ke arah perpaduan nasional, termasuklah mengadakan interfaith dialog bagi mengenali dan memahami budaya pelbagai kaum di Malaysia. Usaha ini tidak hanya terhenti di peringkat dewasa sahaja. Menyedari hakikat “melentur buluh biarlah dari rebungnya”, IKRAM tampil melalui rangkaian pendidikan IKRAM MUSLEH bagi mendidik anak-anak pelajar sejak kecil lagi erti perpaduan pelbagai bangsa.

Kanak-kanak hari ini merupakan pemimpin pada masa akan datang. Oleh itu, rangkaian pendidikan IKRAM MUSLEH telah melakukan pelbagai aktiviti silang budaya di peringkat sekolah dan nasional seperti Program Sambutan Hari Bahasa Ibunda Antarabangsa. Program silang budaya ini turut melibatkan Sekolah-sekolah Jenis Kebangsaan di seluruh Malaysia. Dengan cara inilah para pelajar dapat bergaul dengan kelompok yang berbeza latar belakang serta melatih sifat keterbukaan dalam menerima nilai yang wujud pada setiap bangsa.

Begitulah pentingnya nilai perpaduan ini diajar sejak kecil lagi. Sebab itu jika kita lihat sejarah terdahulu, Hassan al-Banna, seorang pelopor gerakan kebangkitan Islam semasa, menganggap perpaduan sebagai matlamat utama yang perlu dicapai oleh setiap individu. Beliau turut mengingatkan kita “janganlah anda tidak bersetuju untuk bersatu, kerana anda akan gagal dan hilang pedoman tanpanya”.

Isu yang melibatkan perpaduan merupakan bom jangka yang boleh meletup pada bila-bila masa. Suis bom jangka ini berada pada tangan setiap daripada kita. Jika ada yang menekan suis tersebut, maka meletuplah dan musnahlah perpaduan yang telah terbina. Sebagai rakyat Malaysia yang cinta akan tanah air ini, penting untuk kita mengekalkan keharmonian antara kaum, menjaga sensitiviti masyarakat, berlapang dada dalam perbezaan dan tidak terpengaruh dengan persepsi buruk yang dimainkan oleh pihak-pihak tidak bertanggungjawab.

Percayalah, peranan dan tugas menjaga keharmonian bukan hanya dipundak Menteri Perpaduan sahaja, sebaliknya peranan itu juga merupakan tanggungjawab setiap individu yang mengaku warganegara Malaysia. Ayuh, carilah titik persamaan sesama kita dalam mencapai Malaysia Baharu yang lebih baik. Bersama kita hayati kaedah “Bertolong-tolonglah dalam perkara yang kita persetujui dan bertoleransilah dalam perkara yang kita berbeza”. Kekalkan keharmonian, elakkan perpecahan.

Mohd Hafiz Abd Hamid
Ketua IKRAM Muda Pusat

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Islam Wasatiy: Tolak Naratif Ekstrem Menggugat Umat

Mutakhir ini, agama sering kali menjadi faktor pemecah, menimbulkan kebencian, menyebabkan perseteruan sehingga berwajah hodoh disebabkan oleh pendekatan politik yang melampau oleh sesetengah pihak.

“Ia bertentangan sekali dengan mesej Islam sebenar yang seharusnya bersifat rahmatan lil ‘alamin, menyantuni semua pihak,” demikian mesej penegasan yang disampaikan oleh Presiden Wadah Pencerdasan Umat Malaysia (WADAH), Dato’ Ahmad Azam Ab Rahman.

Beliau berkata, menjelang Pilihan Raya Negeri (PRN), semakin menjadi-jadi perangai ghuluw (keterlaluan) yang diamalkan oleh segelintir kelompok.

“Naratif politik yang dibawa tidak sesuai dengan pendekatan Islam yang menekankan mesej wasatiy iaitu bersederhana dan seimbang dalam segala aspek. Sebaliknya apa yang berlaku sekarang adalah naratif keras dan ekstrem yang bersifat memecahbelahkan, hina-menghina, bodoh-membodohkan. “

Menurut Azam, negara sedang mengalami peperangan naratif yang jelas mengacaubilaukan masyarakat dan negara. Beliau menggesa agar pihak-pihak yang berkesedaran seperti pertubuhan bukan kerajaan (NGO) bekerjasama bangkit melawan naratif buruk ini dengan mempelopori naratif baru yang bersifat wasatiy kerana tiada alternatif lain selain menang dalam peperangan naratif ini.

“Sekiranya naratif kebaikan ini kalah dengan naratif politik bobrok, negara akan berada dalam bahana apabila kuasa jatuh ke tangan-tangan orang yang tidak menghayati sejarah kebangkitan dan mahukan kuasa semata-mata. Sifat ’aku-aku’ akan melata di mana-mana merenggut keamanan dalam negara.”

Tegasnya lagi, sudah tiba masanya masyarakat bekerjasama untuk mengangkat Malaysia sebagai negara yang membawa Islam ke persada antarabangsa agar tidak sibuk menumpukan membincangkan atau bertelagah dengan hal-hal yang bersifat mikro atu remeh-temeh.

“Malaysia seharusnya menjadi negara yang dicontohi dengan mengutamakan perdamaian dan kerjasama melebihi persengketaan dan permusuhan.”

Sejarah telah membuktikan situasi keamanan dan kedamaian menjadi faktor kepada sebuah kemajuan yang terbilang. Perjanjian Hudaibiyah pada 628 M yang merupakan perjanjian perdamaian pertama antara orang Islam dan bukan Islam di Mekah  rupa-rupanya menjadi bibit awal kepada kebangkitan kemenangan Islam walaupun ditentang oleh orang Muslim pada awalnya kerana jelas memperlihatkan perjanjian berat sebelah kepada pihak musyrikin Mekah.

Dalam perkembangan berkaitan, Presiden Pertubuhan IKRAM Malaysia (IKRAM), Hj Badlishah Sham Baharin berkata, beliau tertarik dengan pandangan Prof Kamal Hassan yang mendefinisikan ummatan wasataa, ia menyebut terdapat empat ciri, iaitu umat terpilih, keadilan, keseimbangan dan kecemerlangan.

“Kita sebagai umat terbaik menghubungkan dunia dan juga akhirat. Kita melakukan yang terbaik, cemerlang di atas dunia ini. Itu adalah tuntutan yang telah dianjurkan oleh Allah SWT supaya kita melakukan yang terbaik.”

Jelas Badlishah Sham lagi, pendekatan Islam Wasatiy, atau Islam yang berpegang teguh kepada keseimbangan dan pertengahan, memberi penekanan pada mempertimbangkan semua aspek kehidupan secara adil dan seimbang.

Presiden Angkatan Belia Islam Malaysia (ABIM), Muhammad Faisal Abdul Aziz ketika sesi wacana bertajuk ‘Islam Wasatiy Membangun Peradaban Ummah’ itu menjelaskan bahawa perkataan madani bukanlah perkataan luar biasa dan bukanlah perkataan baharu kerana ia ada dalam Kamus Dewan.

“Ia adalah berkaitan konsep wasatiyyah, yang mana ia disebut sebagai maju dari segi pemikiran, kerohanian, akhlak dan kebendaan.”

Menurutnya, wasatiy dalam konsep yang lebih besar bermaksud keseimbangan, sebagaimana yang tercatat dalam Kamus Dewan iaitu refleksi kepada keseimbangan.

“Ketika disebut tentang kemajuan, dunia inginkan masyarakatnya maju dari segi kebendaan atau material. Bukan itu sahaja, tetapi kita ingin membawa negara ini maju dari segi pemikiran, kerohanian, agama, akhlak dan kebendaan. Jadi inilah yang disebut sebagai wasatiyyah,” jelas Faisal.

Islam mengajarkan keseimbangan, dalam konteks duniawi dan ukhrawi serta yang ini difahami dalam konteks keadilan, yang mana adil itu meletakkan sesuatu itu pada tempatnya.

Dalam pada itu, Presiden Pertubuhan Himpunan Lepasan Institusi Pendidikan Malaysia (HALUAN),  Dr Abdullah Sudin Ab Rahman menegaskan bahawa aspek wasatiy iaitu kesederhanaan dan keseimbangan yang ditekankan dalam Islam adalah untuk menyerlahkan potensi kecemerlangan dalam diri.

Beliau turut mengetengahkan bahawa ia sejajar dengan firman Allah dalam Surah al-Baqarah ayat 143 dan Surah Ali Imran ayat 110 yang menganjurkan manusia agar bersifat wasatiy untuk menuju kecemerlangan sebagai syarat menjadi umat terbaik.

“Kamu (wahai umat Muhammad) adalah sebaik-baik umat yang dilahirkan bagi (faedah) umat manusia, (kerana) kamu menyuruh berbuat segala perkara yang baik dan melarang daripada segala perkara yang salah (buruk dan keji), serta kamu pula beriman kepada Allah (dengan sebenar-benar iman).” (Surah Ali Imran: 110)

“Dan yang demikian itu Kami telah menjadikan kalian (umat Islam) sebagai umat pertengahan agar kalian menjadi saksi atas (perbuatan) manusia dan agar Rasul (Muhammad) menjadi saksi atas perbuatan kalian” (Surah Al-Baqarah: 143).

Abdullah Sudin menyatakan, pendekatan wasatiy atau kesederhanaan ini adalah suatu strategi menyantuni manusia pada hari ini yang berhadapan dengan situasi dunia yang semakin rumit dan alam yang sakit.

“Situasi yang dialami sekarang ini berpunca daripada keruntuhan akhlak dan iman.”

Menurutnya, nilai mulia yang dibawa agama teragung ini telah jelas dicemari oleh perangai bobrok sebahagian penganutnya dan Islam mengajak umat menghidupkan nilai wasatiyyah sebagai cara hidup yang sederhana dan seimbang dalam semua keadaan dan perbuatan.

“Wasatiy bukanlah konsep semata-mata apatah lagi sebagai omong-omong kosong, tetapi wajib dihidupkan menjadi gaya hidup agar dijauhi daripada sifat berlebih-lebihan, kekerasan atau terlalu bermudah-mudah dalam menjalani kehidupan.”

Beliau menegaskan, agama bukan diamalkan dalam ibadah khusus semata-mata sebagai elemen terpecah daripada urusan kehidupan lain, tetapi agama adalah gaya hidup. Islam itu adalah pada gaya hidup dalam bermuamalah, bersosial, berekonomi dan termasuk juga berpolitik.

“Melihat Islam dalam konteks yang yang dipisah-pisahkan adalah merbahaya sedangkan hakikatnya Islam adalah gaya kehidupan termasuk ekonomi, politik, perubatan dan sebagainya. Sekiranya hakikat ini dilupakan atau tidak difahami, secara tidak langsung umat Islam menjadi lemah, mudah dipengaruhi dengan fahaman melebihkan logik akal dan dikuasai kepentingan tertentu.”

Oleh yang demikian, bagi menghadapi PRN, renung sebentar dan kembali kepada sifat kesederhanaan dan keseimbangan yang dianjurkan Islam. Ini adalah saranan Ilahi bagi menuju kecemerlangan dan keadilan sebelum menggalas tanggungjawab sebagai khalifah di muka bumi.

Buat julung kalinya gerakan-gerakan Islam di Malaysia berhimpun bagi mewacanakan berkaitan ‘Islam Wasatiy Membangun Peradaban Ummah’ di International Youth Centre, Kuala Lumpur.

Gerakan-gerakan ini dengan tekad dan semangat, mengisytiharkan penubuhan Himpunan Gerakan Islam Malaysia untuk menegakkan pemahaman wasatiyyah dan mencerdaskan umat dalam membina masyarakat madani (berperadaban dan bertamadun).

“Kami bersama nadi dan degup jantung rakyat Malaysia menzahirkan kecintaan kepada tanah air bertuah ini, yang kaya dengan pelbagai nikmat serta dianugerahkan suasana aman, damai, meskipun dalam kepelbagaian agama dan kaum, zaman berzaman,” ucap empat pemimpin utama Himpunan Gerakan Islam Malaysia itu.

Inisiatif ini adalah gabungan daripada pertubuhan bukan kerajaan (NGO) yang terdiri daripada gerakan-gerakan Islam utama di Malaysia dengan pengalaman lebih 50 tahun dalam pelbagai bidang termasuk dakwah, tarbiah, kebajikan, kemanusiaan, pendidikan, wanita, belia dan keusahawanan.

“Ini selari dengan kefahaman bahawa Islam adalah agama yang menyeluruh dan merangkumi semua aspek kehidupan.”

Atriza Umar & Basmin Maarof
Pegawai Jabatan Komunikasi dan Media
Pertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Modul BlisS untuk bakal pengantin dipersetujui

Mesyuarat telah dipengerusikan oleh wakil pejabat Exco Wanita Kesihatan, Kebajikan, Pemberdayaan Wanita dan Keluarga Negeri Selangor, Puan Anis Afida Azli.

“Secara keseluruhan mesyuarat bersetuju dengan cadangan kandungan modul praperkahwinan BlisS yang dikemukakan dan dibangunkan oleh Wanita IKRAM Selangor ini,” kata Dr Hanim.

Dalam pada itu, Wanita IKRAM Selangor berharap agar modul ini dapat dilaksanakan di seluruh Negeri Selangor bagi membantu pasangan belia yang akan berkahwin atau yang baru mendirikan rumahtangga.

Turut hadir mesyuarat tersebut wakil Unit Pembangunan Ekonomi Kerajaan Negeri, Jabatan Pembangunan Wanita, LPPKN Negeri dan wakil JAIS, Timbalan Ketua Wanita IKRAM Selangor Dr Maznah Ahmad, Bendahari, Hjh Rahana Mat Ghani serta JK Jaringan, Hjh Yuzaila Yusof.

Pada 2 April lalu, satu Mesyuarat Jawatankuasa Teknikal pertama Program Pra Perkahwinan ‘Bijak Pengantin Selangor’ (BlisS) telah diadakan. Selain wakil Pejabat Exco dan Wanita IKRAM Selangor, turut hadir Pn Moli daripada Pusat Khidmat Masyarakat DUN Seri Serdang.

Semoga program yang dirancang dapat memberi manfaat kepada komuniti setempat serta mencapai sasaran kerajaan Selangor, insya-Allah.


Lagu IKRAM

Lirik oleh: Mohamed Hatta Shaharom & SaffOne

Puluhan tahun telah kian berlaluJamaah dibina tanpa jemuPahit getir kita harung bersamaManis juang nikmatnya terasa

Dalam usrah kita subur tarbiah Janji setia dipatuhiDalam gerak kita menyusun langkahAmalan syura diyakini

Azam digenggam penuh tabahMembina IKRAM untuk ummahUkhuwah teras kegemilanganSyariah menjadi pegangan

Demi redha AllahKita menjulang dakwahBerpandukan al-Qur’anMenuruti as-SunnahIKRAM wadah perjuangan

Lirik oleh: Mohamed Hatta Shaharom, Arpah Abdul Wahab & SaffOneLagu oleh: SaffOneHak Cipta: Pertubuhan IKRAM Malaysia, 2010

Dengan kalbu tenangKami mengorak langkahDi Jalan Juang-Mu Allah Demi Redha-Mu ya Allah

Dengan jiwa tabahMengharapkan barakahEngkaulah puncak kasihYang kami dambakan

Lelah hilangContoh dari Rasul-Mu Kasihnya mengisi kalbuDalam perjalanan ini

Allahu ghayatunaAr-Rasul qudwatunaAl-Qur’an dusturunaAl-jihad sabilunaAl-mautu fi sabilillah asma amanina

Bila panji Islam dijulang Insan sejagat berlindungDi bawah lembayung Arasy-MuRahmah Yang Agung

Madah iman Bergema seluruh alamMengubat rindu hamba-NyaPada Mu Yang Maha Esa

Allah Matlamat kamiAr-Rasul contoh kamiAl-Quran panduan kamiAl-jihad jalan kami

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Amalan-amalan sunnah ketika berpuasa

Sesungguhnya pada bulan Ramadan ini Allah Taala turunkan banyak keberkatan dan memberikan ganjaran kepada sesiapa yang berusaha mencari reda serta keampunan-Nya.

Pahala seorang Muslim yang sedang berpuasa juga hanyalah Allah SWT sahaja yang layak menilai dan mengurniakan seberapa banyak mengikut tingkat ketakwaan seorang hamba sebagaimana janji Allah yang termaktub dalam sabda baginda.

Daripada Abu Hurairah RA, Rasulullah SAW bersabda: “Setiap amalan kebaikan yang dilakukan oleh manusia akan dilipatgandakan dengan 10 kebaikan yang semisal hingga 700 kali ganda. Allah Taala berfirman, “Kecuali amalan puasa. Amalan puasa tersebut adalah untuk-Ku. Aku sendiri yang akan membalasnya, disebabkan dia telah meninggalkan syahwat dan makanan kerana-Ku. Bagi orang yang berpuasa akan mendapatkan dua kebahagiaan iaitu kebahagiaan ketika dia berbuka dan kebahagiaan ketika berjumpa dengan Rab-Nya. Sungguh bau mulut orang yang berpuasa lebih harum di sisi Allah daripada bau minyak kasturi.” (Hadis Riwayat Bukhari [1904] dan Muslim [1151])

Ketika berpuasa, terdapat amalan-amalan sunnah yang boleh dikerjakan oleh seluruh umat Islam. Oleh hal yang demikian, bagi sesiapa yang berpuasa ataupun yang sedang mengalami keuzuran, mereka diperintahkan untuk melaksanakan amalan-amalan tersebut supaya tidak ketinggalan mendapatkan pahala berlipat ganda yang sebahagiannya hanya ada pada bulan Ramadan.

“Bersahurlah kamu kerana dalam sahur itu terdapat keberkatan.” (Hadis Riwayat Bukhari [1923] dan Muslim [1095])

Sesiapa yang bangun semata-mata kerana untuk bersahur, maka Allah berikan keberkatan kepada dirinya meski dengan hanya meminum seteguk air sahaja. Justeru itu, bersungguh-sungguhlah dalam mencari keberkatan dengan hanya bangun untuk bersahur.

Abu Sa’id al-Khudri RA berkata, Rasulullah SAW bersabda: “Makan sahur itu berkat, maka janganlah kamu tinggalkan meskipun salah seorang daripada kamu hanya minum seteguk air, kerana sesungguhnya Allah Azzawajalla dan para malaikat-Nya berselawat kepada orang-orang yang makan sahur.” [Hadis Sahih dalam At-Targhib wat Tarhib [1061])

Daripada Sahl bin Saad RA berkata bahawa Rasulullah SAW bersabda:

يَزَالُ النَّاسُ بِخَيْرٍ مَا عَجَّلُوا الْفِطْرَ

“Senantiasa manusia berada dalam kebaikan selama mereka menyegerakan berbuka.” (Hadis Riwayat Bukhari [1957] dan Muslim ]1098])

Seorang Muslim diperintahkan menyegerakan berbuka puasa apabila telah mendengar azan maghrib berkumandang dan menandakan waktu berbuka puasa telah pun masuk bagi kawasan masing-masing.

Jika tiada, berbuka dengan tamar atau hanya dengan air. Anas bin Malik RA berkata:

“Dahulu Rasulullah SAW berbuka dengan beberapa rutab sebelum melakukan solat, jika tidak dengan air maka dengan beberapa kurma, dan apabila tidak ada kurma, maka baginda meneguk air beberapa kali.” (Hadis Riwayat Abu Daud, [2356])

Berbukalah dengan mencicipi makanan manis seperti rutab iaitu sejenis kurma yang belum diproses sebelum menjadi kering ataupun dengan tamar, sejenis kurma yang kering. Jikalau tiada, cukup berbuka sekadar dengan air.

“Dan apabila hamba-hamba-Ku bertanya kepadamu tentang Aku, maka (jawablah), bahawasanya Aku adalah dekat. Aku mengabulkan permohonan orang yang berdoa apabila dia memohon kepada-Ku, maka hendaklah mereka itu memenuhi (segala perintah-Ku) dan hendaklah mereka beriman kepada-Ku, agar mereka selalu berada dalam kebenaran.” (Surah Al-Baqarah: 186)

Daripada Abu Hurairah RA, dia berkata bahawa Rasulullah SAW bersabda:

ثَلاَثَةٌ لاَ تُرَدُّ دَعْوَتُهُمُ الإِمَامُ الْعَادِلُ وَالصَّائِمُ حَتَّى يُفْطِرَ وَدَعْوَةُ الْمَظْلُومِ

“Ada tiga doa yang tidak tertolak: (1) doa pemimpin yang adil, (2) doa orang yang berpuasa sampai dia berbuka, dan (3) doa orang yang dizalimi.” (Hadis Riwayat Ibnu Majah [1752])

Diriwayatkan daripada Abu Hurairah RA bahawa Rasulullah SAW bersabda:

مَنْ قَامَ رَمَضَانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ

“Barang siapa yang menunaikan solat pada malam bulan Ramadan (solat tarawih) dengan penuh keimanan dan mengharap (pahala daripada Allah), maka dosa-dosanya yang telah berlalu akan diampuni.” (Hadis Riwayat Muslim [759])

مَنْ فَطَّرَ صَائِمًا كَانَ لَهُ مِثْلُ أَجْرِهِ غَيْرَ أَنَّهُ لَا يَنْقُصُ مِنْ أَجْرِ الصَّائِمِ شَيْئًا

“Siapa yang memberi makan orang yang berpuasa, maka baginya pahala seperti orang yang berpuasa, tanpa mengurangi pahala orang yang berpuasa tersebut sedikit pun.” (Hadis Riwayat Tirmidzi [807])

Abdullah bin Amr RA berkata bahawa Rasulullah SAW bersabda:

اقْرَإِ الْقُرْآنَ فِي شَهْرٍ قُلْتُ إِنِّي أَجِدُ قُوَّةً حَتَّى قَالَ فَاقْرَأْهُ فِي سَبْعٍ وَلَا تَزِدْ عَلَى ذَلِكَ

“Bacalah (khatamkanlah) al-Quran dalam sebulan. Abdullah bin Amr lalu berkata, “Aku mampu menambah lebih daripada itu.” Baginda pun bersabda, “Bacalah (khatamkanlah) al-Quran dalam tujuh hari, jangan lebih daripada itu.” (Hadis Riwayat Bukhari [5054])

Rasulullah SAW bersungguh-sungguh beribadah pada 10 malam terakhir. Baginda bersemangat membangunkan ahli keluarganya untuk bersama-sama mengerjakan ibadah pada pertengahan malam. Carilah malam al-Qadr pada waktu ini.

كَانَ النَّبِيُّ صَلَّى اللَّهُ عَلَيْهِ وَسَلَّمَ إِذَا دَخَلَ الْعَشْرُ شَدَّ مِئْزَرَهُ وَأَحْيَا لَيْلَهُ وَأَيْقَظَ أَهْلَهُ

“Nabi SAW apabila memasuki sepuluh akhir (bulan Ramadan), baginda mengetatkan sarungnya, menghidupkan malamnya dengan beribadah dan membangunkan keluarganya.” (Hadis Riwayat Bukhari [2024] dan Muslim [1174])

Ayuh, rebutlah pahala mengerjakan amalan-amalan sunnah ini ketika berpuasa pada bulan Ramadan. Usahlah membiarkan bulan Ramadan ini berlalu tanpa menghidupkan amalan tersebut selama sebulan penuh.

Syuhara Suriati
Penulis buku dan pengulas buku

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Wajarkah Hamas Menyerang Israel? – Prof Nazari

Pada 7 Oktober 2023, Hamas, iatu gerakan pembebasan Palestin, telah melakukan serangan berani terhadap Israel dan berjaya membunuh ratusan askar Israel serta menculik puluhan yang lain. Mereka juga telah berjaya menghancurkan aset-aset Israel termasuk pangkalan tentera dan balai polis.

Rejim Zionis Israel telah bertindak balas dengan mengebom Gaza. Pengeboman tersebut setakat ini meragut lebih daripada 300 nyawa warga Palestin yang tidak berdosa termasuk kanak-kanak dan wanita.

Banyak bangunan, rumah dan pejabat juga hancur musnah akibat pengeboman oleh jet pejuang tentera udara Israel yang dibekalkan oleh Amerika Syarikat.

Mungkin ada daripada kalangan rakyat Malaysia berpendapat bahawa kesengsaraan warga Palestin adalah hasil dari tindakan kurang cerdik tentera Hamas di Gaza yang telah melancarkan serangan sebelum itu. Mereka mungkin merasakan semua ini boleh dielakkan jika Hamas ‘tidak cari pasal menyerang’ Israel.

Sebenarnya, sesiapa yang mempunyai pandangan seperti di atas perlu disedarkan bahawa kefahaman mereka tentang apa yang berlaku di Palestin adalah sangat cetek serta buta sejarah.

Hakikat yang paling penting yang perlu disedari oleh mereka ialah Israel sebenarnya adalah sebuah negara haram.

Seperti yang diterangkan oleh seorang pakar sejarah berbangsa Yahudi dari Israel sendiri yang bernama Prof Ilan Pappe dalam bukunya yang masyhur `The Ethnic Cleansing of Palestine’, kewujudan Israel pada tahun 1948 adalah hasil daripada tindakan kumpulan Yahudi Zionis yang telah datang dari Eropah ke bumi Palestin pada awal kurun ke-20 dan seterusnya telah melakukan tindakan penghapusan etnik (ethnic cleansing) yang melibatkan jenayah pembunuhan beramai-ramai (massacre)  serta penghalauan penduduk Palestin dari kampung halaman mereka (expulsion).

Akibat daripada tindakan tersebut, lebih daripada 750,000 penduduk Palestin telah menjadi pelarian dan tidak dibenarkan pulang ke tanah air mereka sehingga sekarang, walaupun ini adalah hak mereka di bawah Resolusi 194 Pertubuhan Bangsa-Bangsa Bersatu (PBB) yang diluluskan pada tahun 1948 lagi.

Tidak cukup dengan itu, kumpulan penjenayah Zionis ini terus mengganas dan pada tahun 1967 telah merampas Tebing Barat dan Timur Baitulmaqdis, termasuk termasuk Masjid al-Aqsa.

Walaupun masyarakat antarabangsa tidak mengiktiraf wilayah Tebing Barat sebagai sebahagian daripada Israel, namun kerajaan Israel terus membuka penempatan atau bandar-bandar untuk orang Yahudi sahaja di atas tanah-tanah yang dirampas daripada warga Palestin. Bahkan, banyak kebun-kebun zaitun warga Palestin juga telah dirampas oleh pendatang Yahudi Zionis dengan bantuan tentera Israel.

Sebahagian besar Tebing Barat sekarang (dipanggil Area C) adalah di bawah kuasa penuh tentera Israel. Ini membenarkan mereka mengawal pergerakan rakyat Palestin dengan mewujudkan ratusan sekatan jalan raya.

Warga Palestin dihalang dan disekat daripada bergerak bebas di dalam negara mereka sendiri, sama ada untuk berkerja, mengusahakan kebun zaitun mereka, untuk ke sekolah atau hospital atau untuk melawat ahli keluarga.

Semenjak terlantiknya Benjamin Netanyahu sekali lagi sebagai perdana menteri pada bulan Disember 2022 dengan sokongan puak-puak pelampau Zionis, kerajaan Israel semakin tidak segan untuk mendedahkan agenda sebenar mereka semenjak penubuhan negara haram Israel.

Agenda tersebut ialah memastikan kesemua wilayah Palestin, termasuk Tebing Barat serta Baitulmaqdis Timur adalah seratus peratus di bawah kawalan mereka. Penduduk Palestin di Tebing Barat akan dihalau keluar dan tanah mereka akan diambil alih oleh peneroka-peneroka haram Yahudi.

Sebelum ini, mereka juga telah merampas rumah puluhan warga Palestin di sebuah daerah bernama Sheikh Jarrah di Baitulmaqdis Timur bersebelahan dengan Masjid al-Aqsa.

Mereka juga telah berusaha untuk menghalau warga Palestin daripada melakukan iktikaf di Masjid al-Aqsa pada bulan Ramadan dan sebaliknya membenarkan kumpulan ekstremis Zionis mengadakan sambutan ‘Jerusalem Day’ iaitu upacara tahunan memperingati kejayaan mereka merampas Baitulmaqdis daripada milik rakyat Palestin.

Beberapa orang pemimpin Israel juga telah mendedahkan rancangan mereka untuk merobohkan Masjid al-Aqsa dan digantikan dengan sebuah kuil Yahudi yang dipanggil Haikal Sulaiman.

Semenanjung Gaza pula dikepung oleh mereka seperti sebuah penjara. Tujuan dilakukan demikian ialah supaya penduduk berjumlah lebih daripada 2 juta di dalam kawasan itu akur dengan kehendak mereka iaitu tidak menentang mereka langsung. Akibatnya, hak asasi warga Palestin dicabul dengan sewenang-wenangnya di bumi mereka sendiri.

Dalam erti kata yang lain, kumpulan penjenayah Zionis ini tidak akan berhenti daripada melakukan pencabulan hak asasi manusia terhadap warga Palestin sehingga kesemua bumi Palestin adalah dalam milik mereka dan warga Palestin kesemuanya dihalau keluar dan identiti Palestin dihapuskan sama sekali.

Dalam suasana tersebut, sebenarnya warga Palestin tidak mempunyai banyak pilihan, sama ada mereka berpindah ke negara lain, atau hidup sebagai manusia yang dihinakan di bumi mereka sendiri dan akhirnya identiti mereka dilenyapkan terus.

Namun, alhamdulillah masih wujud daripada kalangan masyarakat Palestin yang mempunyai semangat jati diri yang tinggi. Mereka tidak akan tunduk kepada usaha penjajah asing untuk terus merampas kesemua tanah mereka serta mencabul hak asasi mereka dan menghina Masjid al-Aqsa yang suci itu.

Yang paling menonjol daripada kalangan warga Palestin yang menentang Israel ini ialah kumpulan Hamas. Berbeza dengan kumpulan yang dipimpin oleh Mahmud Abbas yang telah bersetuju untuk menjadi budak suruhan kerajaan Zionis Israel, Hamas dari awal kewujudannya lagi pada tahun 1980an menolak tekanan daripada semua pihak untuk mengiktiraf Israel sebagai sebuah negara yang sah.

Sebaliknya, Hamas berpendirian bahawa adalah menjadi tanggungjawab mereka sebagai orang Islam untuk menentang penjajahan negara mereka oleh orang asing dengan apa cara sekalipun, termasuk dengan cara ketenteraan.

Perjuangan Hamas untuk membebaskan negara Palestin daripada penjajahan oleh pihak Zionis ini adalah dianggap oleh kebanyakan ulama muktabar sebagai perjuangan jihad yang sah dan terpuji dan jika mereka mati dalam perjuangan tersebut, kematian mereka dianggap ‘syahid’.

Atas dasar itulah Hamas yang sekarang berpangkalan di Gaza telah memberi amaran kepada Israel supaya menghentikan jenayah zalim tehadap warga Palestin yang semakin hari semakin serius seperti merampas rumah kediaman warga Palestin di daerah Sheikh Jarrah, merampas tanah Palestin di Tebing Barat, membunuh warga Palestin, memenjarakan ribuan warga Palestin, serta mencabul kesucian Masjid al-Aqsa.

Namun, oleh kerana Israel masih terus melakukan jenayah-jenayah tersebut, Hamas tidak mempunyai pilihan selain daripada menyerang rejim Zionis Israel dengan menggunakan roket yang mereka bina sendiri dengan tangan-tangan mereka, serta melakukan serangan berani mati di wilayah Palestin yang dijajah bersebelahan dengan Gaza dengan cara merobohkan pagar pemisah di antara Israel dan Gaza, serta melalui laut dan udara.

Sudah tentu mereka menyedari risiko bahawa Israel akan menyerang balas dengan ganas dan ramai daripada kalangan ahli mereka mungkin akan terkorban. Namun bagi Hamas, ia adalah satu perkara yang tidak dapat dielakkan kerana tanggungjawab menentang musuh yang ingin merampas tanah air mereka dan menghapuskan masyarakat Islam Palestin adalah tanggungjawab mulia yang tidak boleh dikorbankan.

Sebagai rumusan, kesengsaraan yang dialami oleh rakyat Palestin adalah kensengsaraan yang bukan pilihan mereka sendiri. Ia adalah kesengsaraan yang telah dipaksa ke atas mereka oleh penjenayah Zionis yang datang dari Eropah serta anak cucu mereka yang sehingga hari ini berusaha untuk menghalau warga Palestin dan menghapuskan saki-baki identiti masyarakat Palestin di negara milik mereka.

Penjajah yang juga penjenayah dari Eropah ini jelas akan terus melakukan kezaliman terhadap warga Palestin pada masa-masa akan datang. Yang paling dasyat ialah kezaliman Zionis Israel ini dilakukan dengan bantuan kuasa-kuasa barat, terutama sekali Amerika Syarikat, sementara masyarakat dunia hanya terus menonton dan tidak berbuat apa-apa.

Persoalannya ialah, apakah reaksi kita semua terhadap jenayah zalim yang sedang berlaku di hadapan mata kita sekarang? Adakah kita hanya mahu menjadi penonton yang pasif yang sekadar mengucapkan rasa sedih dengan kejadian yang berlaku, atau kita ingin menjadi pembela kepada kumpulan lemah yang dizalimi?

Tepuklah dada dan tanyalah iman kerana hadis Rasulullah SAW berbunyi:

“Orang Islam itu bersaudara, tidak boleh menzalimi dan mengkhianatinya. Sesiapa yang menolong saudaranya, nescaya Allah akan menolongnya. Sesiapa yang menghilangkan kesusahan orang Islam, nescaya Allah akan menghilangkan daripadanya kesusahan pada hari kiamat. Sesiapa yang menutup keaiban orang Islam, nescaya Allah akan menutup keaibannya pada hari kiamat.” (HR Ahmad)

Prof Mohd Nazari Ismail
Pengarah
Pusat Pengajian Palestin Hashim Sani, Universiti Malaya
8 Oktober 2023

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Econsave sumbang RM1.1 juta bangunkan semula sekolah anak yatim Gaza

Dua sekolah tersebut ialah Sekolah As-Solah dan Sekolah Siti Khadijah di Deir al-Balah, Gaza yang menempatkan kira-kira 1,700 orang pelajar anak yatim.

Sumbangan disampaikan oleh En Mas Imran Adam, Pengurus Operasi Econsave kepada Prof. Madya Dr Mohd Zin Kandar, Ahli Lembaga Pemegang Amanah MyCARE merangkap Pengurus MyCARE Johor dalam satu majlis khas penyerahanan cek di Hotel M-Suite di sini.

Menurut Mas Imran, pihaknya masih memerlukan kira-kira RM1.4 juta bagi menampung kos keseluruhan projek membaik pulih kedua-dua sekolah terbabit dan beliau yakin jumlah itu dapat dikutip menjelang akhir 2017 melalui Tabung Palestin Aqsa Syarif MyCARE yang ditempatkan di semua 57 cawangan pasar raya itu di seluruh negara sejak awal 2015.

Dr Mohd Zin turut memuji inisiatif RS4G yang dijalankan dengan kerjasama Econsave yang menunjukkan keprihatinan terhadap nasib rakyat Palestin akibat keganasan rejim zionis Israel yang memuncak menerusi serangan peluru berpandu dan roket selama 50 hari di Gaza pada Julai 2014.

Kerja-kerja pembinaan semula sekolah sedang dijalankan

Serangan tersebut telah memusnahkan sejumlah 258 sekolah di mana 26 buah sekolah di Gaza ranap keseluruhannya dan 232 buah sekolah mengalami kerosakan teruk yang memerlukan pembaikan segera bagi memastikan pembelajaran 500,000 kanak-anak sekolah di Gaza dapat diteruskan.

Sekolah-sekolah di Gaza yang masih terselamat dari serangan kini menghadapi kepadatan yang tinggi di mana bilik-bilik darjah di Gaza yang sememangnya sebelum ini menampung 45 pelajar setiap bilik, kini terpaksa menempatkan sehingga 75 pelajar.

Dianggarkan sejumlah USD33.5 juta (RM110juta) diperlukan untuk membangun dan membaik pulih sejumlah 258 buah sekolah, 119 tadika dan 11 IPT swasta dan awam disebabkan serangan rejim zionis Israel.

Turut musnah ialah bangunan Sekolah As-Solah dan sebahagian Sekolah Siti Khadijah yang kini dalam projek pembinaan semula yang sedang diusahakan oleh Econsave dan MyCARE di mana pembinaan tersebut sudah mencapai 30% kemajuan.

Semoga pembinaan semula ini memberikan kembali sinar harapan anak-anak yatim di sekolah ini untuk meneruskan pembelajaran, insya-Allah.


Kebebasan bersuara dan media yang adil, beretika

Sekiranya ada pengarang atau wartawan yang cuba melencong sedikit pun daripada garis ini, maka sepastinya mereka akan dipanggil oleh pihak berkuasa, diberikan kata dua, lalu mereka akan kembali menjadi pak turut.

Kesan daripada itu, sebuah akhbar yang asalnya amat berwibawa dan membawa bendera perjuangan seperti Utusan Melayu yang begitu bebas hatta di bawah pemerintah penjajah Inggeris, akhirnya dimusnahkan kewibawaan mereka atau menjadi sebuah akhbar yang hanya menerbitkan apa yang dikehendaki oleh pemerintah sahaja, menjadi jurucakap parti yang berkuasa sahaja.

Akhirnya, kewujudan akhbar sedemikian sebagai sebuah entiti bisnes menjadi terancam, hinggakan jualan merudum teruk lantaran pupusnya kewibawaan kewartawanan mereka dan kepercayaan rakyat terhadap pelaporan mereka, dan hanya diselamatkan oleh tindakan pemerintah menggunakan duit rakyat untuk melanggan akhbar berkenaan di pejabat dan jabatan.

Kemenangan Pakatan Harapan dalam pilihan raya keempat belas dalam tahun 2018 memberikan nafas baru untuk kebebasan bersuara dan kebebasan akhbar di Malaysia. Dengan janji untuk tidak menyekat kebebasan media oleh pemerintah yang baharu, TV dan akhbar semakin hidup dan kembali menjadi rujukan kepada rakyat untuk menilai sesuatu yang berlaku dalam negara.

Suara pembangkang dan mereka yang tidak bersetuju dengan pemerintah semakin kedengaran dan tidak disekat seperti dahulu, malah semakin mendominasi media perdana dan juga media bukan perdana.

Ini menjadi lebih ketara lagi apabila hampir kesemua syarikat akhbar dan media memang dikuasai oleh mereka yang asalnya berkait langsung dengan parti pembangkang, yang dahulunya memerintah negara. Sebaliknya boleh dikatakan pihak pemerintah kini tidak mempunyai sebarang syarikat media yang besar dan kukuh langsung.

Keadaan ini menimbulkan suatu suasana yang agak janggal yang tidak pernah berlaku sebelum ini. Walaupun telah memerintah, pemimpin-pemimpin PH terpaksa berhadapan dengan sebuah institusi media yang tidak ramah malah kadangkalanya amat berseteru (hostile) dengannya.

Walaupun setakat ini pihak media belum berani untuk menyerang secara langsung seperti sebelum pilihan raya umum ke-14 dahulu, namun serangan-serangan secara halus tetap berterusan. Terlalu banyak kes di mana ketidakadilan dalam pelaporan berlaku, nyata dengan tujuan untuk membina persepsi buruk terhadap pemerintah kini dalam kalangan rakyat.

Ini diketarakan lagi dengan pihak menteri yang masih kekok dalam menghadapi media sebagai pihak pemerintah, ‘naive’ dalam percaturan politik media, dan tidak ‘savvy’ dalam melayan pertanyaan wartawan. Akibatnya, mereka mudah dimainkan oleh media dengan pelaporan yang tidak tepat dan ‘out of context’.

Pemerintah boleh sahaja kembali kepada zaman kuku besi seperti dulu lalu bertindak keras terhadap media yang tidak meletakkan mereka dalam pelaporan yang positif.

Namun itu bukan penyelesaiannya, dan tersesar daripada prinsip yang mereka sendiri perjuangkan dan apa yang rakyat juga harapkan. Kita tidak mahu kembali kepada zaman media pak turut dan penjilat yang lampau. Cukuplah Malaysia berdekad-dekad dengan pemikiran cara kuno sedemikian.

Sebaliknya pihak media harus sendiri bersikap adil dan beretika dalam membuat pelaporan. Rakyat tidak mahu sebuah institusi media yang menyorokkan kebenaran seperti dahulu. Pada masa yang sama, kita juga tidak mahu media yang berat sebelah atau tidak melaporkan seluruh kebenaran. Sebahagian kebenaran sahaja, yang dilaporkan di luar konteksnya, adalah pembohongan.

Begitu juga, hak untuk bersuara perlu dihormati, begitu juga hak untuk menjawab. Setiap pemberitaan perlu menggambarkan seboleh-bolehnya semua perspektif yang mungkin wujud.

Kewartawanan yang cemerlang dan paling beretika ialah kewartawanan yang tulus dan telus, serta tidak mempunyai agenda yang tersembunyi, melainkan untuk melaporkan sesuatu berita dengan benar seboleh mungkin.

Seorang wartawan dan sebuah institusi media, hendaklah bersifat neutral dan tidak memihak, seboleh mungkin, dan jujur terhadap yang demikian.

Di negara maju terutamanya di barat, perkara ini dijaga oleh sebuah institusi ‘watchdog’ yang bebas yang menyelia etika akhbar dan media. Contohnya di United Kingdom, wujud apa yang disebut sebagai Independent Press Standards Organisation. Sebelum IPSO, wujud Press Complaints Commission (PCC) dan sebelum itu ada Press Council.

Asas kesemua ini ialah pihak media bersedia secara sukarela untuk menjalankan kerja dengan beretika, untuk mengelakkan tindakan undang-undang yang lebih berat. Sekiranya ini tidak berlaku, mereka akan dimalukan dan kewibawaan mereka akan dipertikaikan.

Untuk mengelakkan Malaysia kembali kepada suasana tanpa kebebasan bersuara, kita juga perlukan sebuah badan bebas yang mewakili semua media, parti-parti dan juga masyarakat itu sendiri melalui tokoh-tokoh ternama yang berwibawa, untuk mengawal selia media kita agar lebih adil dan beretika.

Kesemua ini juga menurut masyarakat yang berfikiran, dan bukannya golongan manusia yang terbelenggu dengan pandangan yang sempit dan malas mengkaji. Sebenarnya hubungan di antara masyarakat yang berfikiran kritikal, media yang adil dan tulus, serta sistem demokrasi yang ampuh, adalah hubungan yang tidak boleh dipisahkan.

Setiap satu membina dan mengukuhkan yang lainnya. Ini lebih penting dalam sebuah masyarakat majmuk seperti Malaysia yang secara tabiinya mempunyai terlalu banyak ‘hotspot’ yang perlu dijaga agar tidak meletus.

Prof Madya Hj Ainullotfi Abdul LatifAhli JKP IKRAM

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Masjid Terbuka jelas keindahan Islam

“(Aktiviti) Jelajah Masjid telah menyaksikan ramai teman-teman bukan Islam yang sebelum ini merasa takut dengan masjid telah mula merubah cara pandang mereka,” kata wakil IKRAM Kawasan Selayang.

Tambahannya, masjid merupakan pusat aktiviti umat Islam sejak awal zaman Nabi Muhammad SAW dan terbuka untuk semua hadir dan mengenali tentang Islam.

Program anjuran Masjid Al-Faizin, IKRAM Kawasan Selayang, Hidayah Centre Foundation (HCF) dan Interactive Dakwah Training (IDT) ini telah dirasmikan oleh Tn Hj Zainal Abidin Sulaiman, Kadi Pejabat Agama Islam Daerah Gombak.

Pendaftaran program dan para pengunjung mencuba memakai hijab

Menariknya, kupon percuma telah disediakan kepada pengunjung bukan Islam yang mendaftar seterusnya mereka boleh membeli makanan mahupun barangan runcit yang dijual dengan percuma.

Selain Jelajah Masjid, program setengah hari ini dimeriahkan lagi pelbagai aktiviti antaranya jualan pelbagai makanan Cina, India dan Melayu, forum Halal Hub, hijab photo booth, pemeriksaan kesihatan percuma, pameran denggi, Malaysians Against Pornography (MAP), E-cycle dan memanah.

Pengunjung diterangkan tentang Islam, masjid dan ibadah dalam acara Jelajah Masjid

“Antara tetamu yang hadir ialah pengerusi dan wakil ketua NGO agama yang telah diziarahi sebelum penganjuran masjid terbuka ini iaitu Kuil Thirumurugan, Tokong Buddhist Samnak Sambodhi & Chapel of Christ the Light, Taman Desa Jaya,” tambah wakil tersebut.

Dengan penganjuran Masjid Terbuka ini, diharapkan masyarakat bukan Islam di sekitar masjid ini akan lebih memahami Islam dan fungsi masjid seterusnya mengeratkan hubungan masyarakat berbilang kaum di negara ini, insya-Allah.


Transgender: Hujah biologi paling lemah

“Kalau terdapat bukti biologi bahawa DNA atau struktur otak transgender berbeza, maka timbul persoalan adakah setiap transgender sanggup scan (mengimbas) otak mereka untuk buktikan bahawa DNA atau struktur otak mereka adalah selari dengan biologi transgender?” soalnya.

Tambahnya lagi, jika terbukti tidak selari, ia bermakna mereka terpaksa menerima hakikat bahawa mereka mengalami kesihatan mental.

“Saya rasa tiada transgender akan berani mengambil risiko yang tinggi ini.”

Beliau yang lebih dikenali sebagai Xifu Naser berkata demikian melalui penulisannya dalam Kolumnis Sinar.

Menurutnya lagi, antara hujah lain yang popular ialah Prinsip Mudarat yang didukung oleh ahli falsafah liberal John Stuart Mills.

“Prinsip ini berkata bahawa selagi sesuatu perbuatan itu tidak memudaratkan orang lain, maka perbuatan itu baik. Transgenderisme ialah isu peribadi dan tidak memudaratkan orang lain.”

Bagaimanapun, prinsip ini telah dikritik hebat kerana gagal melihat realiti kehidupan yang kompleks.

“Bagaimana mungkin transgenderisme tidak memudaratkan isteri yang tiba-tiba mendapat tahu bahawa suaminya sudah bertukar menjadi wanita?” soalnya lagi.

Xifu Naser seterusnya bertanya, bagaimana transgenderisme tidak memudaratkan masyarakat yang berpegang kepada ajaran agama yang mengharamkan transgenderisme?

Transgender dianggap pembuli agama dengan memaksa agamawan untuk menerima ‘ajaran agama’ yang baharu tentang identiti gender.

“Walaupun Trump ialah presiden (Amerika Syarikat) yang begitu open minded, namun beliau tetap nampak transgenderisme bukan sekadar isu peribadi. Ia memudaratkan ketenteraan sehingga Donald Trump sendiri tidak membenarkan transgender untuk berkhidmat sebagai askar Amerika!” jelasnya.

Beliau juga berkata bahawa dari sudut hukum fitrah kemanusiaan, jantina hanya ada dua iaitu lelaki atau wanita. Ini hukum asal mengikut syariah. Jantina ialah persoalan biologi sejak lahir.

“Namun Islam juga mengiktiraf bahawa ada masanya kemaluan bayi itu samar. Contohnya, khunsa ialah situasi apabila seorang bayi mempunyai dua kemaluan. Dalam kes ini, pakar biologi akan membuat keputusan mana satu kemaluan yang akan dikekalkan.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…